ژماره له‌هاتن و كشانه‌وه‌ی ئه‌مریكادا  - شـه‌فـه‌ق نيـوز\nژماره له‌هاتن و كشانه‌وه‌ی ئه‌مریكادا \nله17ی شوباتی 2009دا به‌جیهانی راگه‌یاند، به‌ڵێ هه‌روابوو له‌و رۆژه‌دا واته له31ی ئاب هێزه شه‌ڕكه‌ره‌كانی ئه‌مریكا عیراقییان به‌جێهێشت و ته‌نها 50000 ژن و پیاوی سه‌ربازییان بۆ راهێنان و ئاوه‌دانی له‌م ولاته‌دا هێشته‌وه.\nحه‌وت ساڵی پڕ له‌ڕووداو و پڕ له‌هه‌ڵچوون و داچوونی كێرڤی سه‌ركه‌وتن و نشوستی جه‌نگ و لێدان و گرتن، زیاتر له4,500 كوژراو له‌نێوه‌ندی كچان و كوڕانی سه‌ربازانی ئه‌مریكا، به‌هه‌زاران بریندارو كه‌مئه‌ندام و هه‌زاران حاڵه‌تی تێكچوونی باری ده‌روونی له‌ناو جه‌نگاوه‌رانی ئه‌مریكاو كه‌سوكاری ئه‌و سه‌ربازانه‌دا چه‌ند تریلیۆن دۆلارێكیش خه‌رجكران، ئه‌مه ئاماری ناكۆتایی جه‌نگێكی 7 ساڵه‌یه كه له‌فه‌رهه‌نگی ئیسلامیی سیاسیدا به‌جیهادو غه‌زاو به‌رگریی ده‌یناسێنن و پێنتاگۆنیش به‌ڕزگاركردنی گه‌لێكی زوڵملێكراو ناوی ده‌بات كه به‌خوێنی ئه‌و سه‌ربازانه 25.000.000 هاوولاتی میلله‌تێكی له‌چنگی دیكتاتۆرێك رزگار كرد، سه‌رجه‌م جیهانیش له‌سه‌ر ئه‌م جه‌نگه ئه‌م دوو بۆچوونه جیاوازه‌یان هه‌یه.\nئه‌و ساته‌ی باراك ئۆباما بووه سه‌رۆكی ئه‌مریكا له‌كانوونی دووه‌می 2009دا زیاتر له144,000 سه‌ربازیی ئه‌مریكا له‌عیراقدا هه‌بوون، هاتبوون بۆ ئه‌نجامدانی پرۆسه‌ی ئازادیی عیراق كه‌ڕۆژی 20/3/2003 به‌لێدانی بنكه‌و باره‌گاكانی تیرۆریستان له‌ناوچه‌ی هه‌ورامان ده‌ستیپێكردو له9/4/2003دا له‌گۆڕه‌پانی فیرده‌وس له‌به‌غدای پایته‌خت په‌یكه‌ری دڕنده‌ترین دیكتاتۆری سه‌رزه‌مینیان داگرت و شكاندیان، هه‌ر ئه‌م پرۆسه‌یه‌ش له‌ڕۆژی 21ی ئابی 2010 به‌ڕه‌سمی كۆتاییهات، قۆناغی پاش ئه‌ویش ناونرا (پرۆسه‌ی گزنگی نوێ) یان به‌ره‌به‌یانێكی نوێ، كه به‌پێی رێككه‌وتنێك له‌نێوان ئه‌مریكاو عیراقدا ئه‌م پرۆسه‌یه به‌رده‌وامده‌بێت تا دوا سه‌ربازیی ئه‌مریكا له31/12/2011 عیراق به‌جێدێڵن.\nسوپای ئه‌مریكا 660.000 كارمه‌ندی خه‌ڵكی عیراقی له‌ده‌زگا جۆراو جۆره‌كانی سه‌ربازی و پۆلیس و ئاسایش و... هتد دا دامه‌زراندو به‌پێی سیستمێكی مۆدێرن و شارستانی فێری به‌ره‌نگاری به‌رگریكردن، هه‌ر له‌مانگی حوزه‌یرانی 2009شه‌وه سه‌نته‌ری شاره‌كانی بۆ ئه‌م هێزه عیراقیانه چۆڵكرد، به‌و ئومێده‌ی كه‌پاش ئه‌وه‌ی 30 ئه‌ندامی ده‌سته‌ی بالای رێكخراوی قاعیده‌ی به‌گیراوی دایه ده‌ستی ئه‌م هێزانه، ئیتر عیراقییه‌كان بتوانن ئاسایشی خۆیان بپارێزن، ئه‌و رێكخراوه‌ش (ئه‌لقاعیده) نه‌توانێت چالاكییه‌كانی له‌عیراقدا بره‌و پێبدات.\nژماره‌ی ئه‌و پارچه چه‌كانه‌ی كه‌ئه‌مریكا هێنایه عیراق له‌ده‌مانچه‌یه‌كه‌وه هه‌تا فڕۆكه‌و موشه‌كه‌كانیش بریتیبوون له3,400,000 سێ ملیۆن و چوار سه‌د هه‌زار پارچه چه‌ك، به‌لام ئه‌مڕۆ واته 5/9/2010 ته‌نها 1,200,000 یه‌ك ملیۆن و دووسه‌د هه‌زار پارچه چه‌كی ئه‌مریكی له‌عیراقدا ماون، ئه‌م چه‌كانه‌ش به‌ده‌ستی ته‌نها 6 شه‌ش لیوای سه‌ربازی و چه‌ند هێزێكی پاڵپشته‌وه‌ن، هه‌ر ئه‌م هێزانه‌ش له‌مانگی حوزه‌یرانی 2009دا 357 بنكه‌ی سه‌ربازیی ئه‌مریكایان له‌عیراقدا هه‌بوو، به‌لام ئه‌مڕۆ 92 بنكه هه‌ن، 58 بنكه‌یان هاوبه‌شن له‌گه‌ڵ عیراقییه‌كان و ته‌نها 34 بنكه‌ی ئه‌مریكی له‌سه‌رانسه‌ری ولاتی عیراقدا ماون.\nحه‌وت ساڵ هات و تێپه‌ڕی بزانن له‌نێوان 2003-2010 ژیانی عیراقییه‌كان و ناوچه‌كه‌ش چ گۆڕانكارییه‌كی به‌سه‌رداهات!! راسته ده‌ڵێن جه‌نگ هه‌ر جه‌نگه، جه‌نگه‌كانیش یان سنووره‌كان ده‌گۆڕن یان عه‌قڵه‌كان!! ئێستاش ئه‌و سه‌ربازانه ولاته‌كه‌یان به‌جێهێشت و گه‌ڕانه‌وه بۆ زێدی خۆیان، به‌لام ئایا بیركردنه‌وه‌ی عیراقییه‌كان هه‌مان بیركردنه‌وه‌ی پێش هاتنی ئه‌و سه‌ربازانه‌یه؟


ڕەفیقەکانم نوێژ ناکەن چۆن ئامۆژگاریان بکەم؟: ماڵپەڕی وەڵامەکان\nنوێژحوکمى نوێژنەکەرڕەفیقەکانم نوێژ ناکەن چۆن ئامۆژگاریان بکەم؟\nڕەفیقەکانم نوێژ ناکەن چۆن ئامۆژگاریان بکەم؟\nئەركی سەرشانی تۆ ئەوەیە كە بەردەوام بیت لە ئامۆژگاری كردنیان بەڵكو خوای گەورە دەرگای لەسەر كردنەوە، وە ئەگەریش سوودی نەبوو هەر بەردەوام بوون لەسەر ئەو هەڵسوكەوتانەی خۆیان، ئەوا تۆ خەفەت مەخۆ و سنگت نەچێت بەیەكدا وبزانە كە پێش تۆ پێغەمبەری خوا ﷺ ئەمەی بەسەر هاتووە لەگەڵ گەلەكەیدا كاتێك كە بانگەوازی مامی دەكرد كەلە گیانەڵادا بووە دەیفەرموو ئەی مام بڵێ (لا إلە إلا الله) وشەیەك كە بیكەمە بەڵگەیەك بەدەستمەوە بۆت لای خوا، بەڵام -والعیاذ بالله- سوود بوو لەسەر شیركی خۆی و دوا وتەشی كە لە دەمی هاتە دەرەوە ئەوەبوو كە وتی: من لەسەر دینی (عبد المطلب) م واتە لەسەر شیرك، پێغەمبەریش فەرمووی ئەبێت داوای لێخۆشبوونت بۆ بكەم هەتا ئەو كاتەی كە خوا نەهیم لێ نەكات، ئەوەبوو خوای گەورە ڕێگری لێ كرد وئەم ئایەتەی دابەزاند: [ مَا كَانَ لِلنَّبِيِّ وَالَّذِينَ آمَنُوا أَنْ يَسْتَغْفِرُوا لِلْمُشْرِكِينَ وَلَوْ كَانُوا أُوْلِي قُرْبَى مِنْ بَعْدِ مَا تَبَيَّنَ لَهُمْ أَنَّهُمْ أَصْحَابُ الْجَحِيمِ] التوبة:113.\nوە مادام ئومێدەواری كە خوا هیدایەتیان بدات بەردەوام بە، و ئەگەریش زانیت هەر سوودی نیەو ئومێدی چاكەیان لێ ناكرێ سەیری بەرژەوەندی بكە بزانە لەچیدایە، لەوە دەچێ مانەوەی تۆ لەناویاندا هەندێك شەرم شكۆ بیانگرێت و كەمتر تاوان بكەن بە پێچەوانەی ئەوەی كە ئەگەر دووربكەویتەوە لێیان ئەوانیش سەرپێچیەكانیان زیاتربكەن .\nمن نوێژ دەكەم بەڵام هەر لە خۆمەوە وازى لێ دێنم نازانم بۆچى؟ ئایا دروستە پیاو کچەکەی خۆی بدات بە پیاوێکی نوێژ نەکەر؟ حوكمى مانه‌وه‌ى ئافره‌ت له‌گه‌ڵ مێردى نوێژنه‌كه‌ردا ئەگەر كەسێك بۆ نوێژی بەیانی بە خەبەر نەهات و دوای خۆر كەوتن بە خەبەر هات ئەوا تا كەی ئەتوانی بیكات باوکم بە نەخۆشی وەفاتی کرد و وازی لەنوێژ هێنا لەکۆتاییەکانی ژیانیدا بەهۆی نەخۆشیەوە و ئایا دروستە حەجی بۆ بکەین؟\nسەردان: ١,٩٢٧ بەش: حوکمى نوێژنەکەر\nپرسیاری دواترئەو تاوانانە چین كە ئەگەر كەسێك بیكات خوای گەورە تەوبەی لێ قەبوڵ ناكات؟پرسیاری پێشترهەندێ کەس تاوان دەکەن کە ئامۆژگاریان دەکەى دەڵێن دڵ حیسابە و گرنگ دڵە ئێمە چۆن وەڵامیان بدەینەوە؟


ژنێکی کورد لە وڵاتی سوید لەپێناو پاراستنی ژیانی لە سەنتەری نینا بۆ داڵدەدانی ژنان دەژی! – IKKR\nژنێکی کورد لە وڵاتی سوید لەپێناو پاراستنی ژیانی لە سەنتەری نینا بۆ داڵدەدانی ژنان دەژی!\nخەندە: “سەنتەری نینا لە مردن رزگاریان کردم ئێستاش نازانم دەژیم یان دەکوژرێم”\n“پیاوی کورد لە سوید پێشەکەوتنەکەیان تەنها قسەیە و زۆر خراپترن لەو پیاوانەی کە لە کوردستان بەخراپیان دەزانین”\n“ئێستا لەهەوڵی ئەوەداین لەگەڵ پۆلیس و دائیرەی هیجرە چارەیەک بۆ کێشەی خەندە بدۆزینەوە”\nنەفسیەن ژنێکی داڕوخاوم، بەهەڵە تێگەشتنم لە ئاستی تێگەشتن و رۆشنبیری پیاوانی کورد لە ئەوروپا تێکەوتم، ژیان و ئایندەی خۆمم لەدەستدا، هەموو جوانیەکانی خۆمم بۆ پیاوێکی کورد لە ئەوروپا کوشت و ماڵی باوک و کەسوکار وهاوڕێکانم لەدەستدا و بونە دوژمنم، سەنتەری نینا و رێکخراوی ئاسودە لە مردن رزگاریان کردم. ئێستاش نازانم دەژیم یان دەکوژرێم، ئەوە قسەی ئەو ژنە کوردەیە کە بۆ گۆڕینی ژیان هاوسەری لەگەڵ کوڕەکوردێک لە سوید دەکات و ئێستاش لەوڵاتێکی ئازادی وەک سوید کە بە وڵاتی ژن ناو دەبرێت لە سەنتەرێکی داڵدەدان دەژی.\nخەندە بەئامانجی دروستکردنی ژیانێکی نوێ لەگەڵ پێشەوتنەکانی ئەوروپاو زیاتر گرنگی دان بەخوێندن ژیانی هاوسەری لەگەڵ کوڕەکودێکی سوید پێک دەهێنێت بەڵام لەدووەم هەفتەی هاوسەرگیریەکەی دەکەوێتە کێشە، وەک خۆی دەڵی ئەم ژیانە هاوسەرییەو ئەم کوڕە کوردەی ئەروپا ژیانی دەخاتە مەترسییەوە بۆیە بۆ پاراستنی ژیانی پەنا دەباتە بەر سەنتەری نینا بۆ پاراستن و داڵدەدانی ژنان لەسوید تا چارەیەک بۆ کێشەکانی بدۆزنەوە و لە کوشتن رزگاری بکەن، ئەو کچەکوردە وتی مێرەدەکەی بەناوی ئەوەوە بەتەزویر واژۆی جیابونەوەکەی کردووە، “تۆمەتگەلێکی بۆ دروستکردم تا لەگەڵ ماڵی باوکم و خزمەکانم کێشەم بۆ دروست بێ و مەترسی کوشتنم لەسەر بێت بۆیە پەنام بۆ سەنتەری نینیا برد تا رزگارم بکەن”.\nهەڵاڵە رافع بەرپرسی سەنتەری نینا بۆ پاراستن و داڵدەدانی ژنان لەسوید لەسەر ئەو کەیسە دەڵێت: “ئەو کچە لەکوردستانەوە پەیوەندی بەئێمەوە کرد کە ژیانی لە مەترسیدایەو کێشەی هەیە لەگەڵ باوک و براو کەسووکاری لە دوای ئەوەی کە مێردەکەی تەڵاقنامەی بۆ ناردوەتەوە، ئێمەش لێرەوە پەیوەندیمان بە ڕێکخراوی ئاسودەوە کرد تا لەوێ کۆمەکی بکەن، دواتر کارمان کرد تا گەیاندمانەوە سوید و ئێستا لەهەوڵی چارەکردنی کێشەکەداین”.\nخەندە کە ئێستا لەناو ئازادییەکانی سوید لە سەنتەری نینا بۆ داڵدەدانی ژنان دەژی و مەترسی لەسەر ژیانی خۆی دەبینێ چیرۆکی ناسین و هاوسەرگیری خۆی لەگەڵ هاوسەرەکەی بۆ سڤیل دەگێڕێتەوەو دەڵێت: “بەسودفە لەڕێگای ناسراوو هاوڕێیەکی خۆمەوە ئەوم بینی، داوای منی کردو دوای ماوەیەکی کەم لەبیرکردنەوە رازی بوم هاوسەرگیری لەگەڵ بکەم، ئەو ماوەی مانەوەکەی لە کودستان زۆر کەم مابوو دەبوو بگەڕێتەوە سوید بۆیە زوو شوم پێکرد و هاتمە سوید. بەڵام هەڵە بووم، من لە کوردستانەوە تیگەشتنێکی ترم هەبوو بۆ پیاوی کورد لە سوید و ئەورپا، دەموت کرانەوەو تێگەشتنی ئەوێ کاری تێکردوون و رەنگە گۆڕابن، بەڵام تا نەچوومە ژیان لەگەڵ یەکێک لە پیاوانی کورد لە سوید نەمزانی پیاوی کورد لە سوید پێشەکەوتنەکەیان تەنها قسەیە و بە حەقیقەت هیچ نەگۆڕان و زۆریش خراپترن لەو پیاوانەی کە ئێمە لەکوردستان بەخراپیان دەزانین”.\nئەو ژنە کوردە زیاتر نیگەرانی خۆی دەربڕی و وای باسکرد کە “پیاوی کورد پێشەکەوتنی بە لایەنە خراپ و لارەکە وەرگرتووە”.\nخەندە ئامانجەکانی خۆی لەم هاوسەرگیرییە و کێشەکانی لەگەڵ هاوسەرەکەی ئاشکرا کرد و وتی: پیاوانی کورد کە ژن لەکوردستان دەهێنن لێرە بەهەموو شێوەیەک ڕێگا دەگرن لە کرانەوەو تێگەیشتن لەم وڵاتانە، من بۆ ئەوە هاتمە سوید بخوێنم و کار بکەم و هاوکاری هاوسەرەکەم بکەم و حەیاتێکی تازە دروست بکەم و لە ئازادی و ئینسان بوون بەهرەمەند بم، هاوسەرەکەم لەسەرەتاوە بەڵێنی هاوکاری دەدا و دواتریش نەیهێشت هیچ ببینم، کەهاتمە ئێرە ماوەیەک بۆ زمان خوێندنم، بەڵام ئەوەندە قسەی ناخۆشی بەرانبەر دەکردم و ئەتواری ناشیرینی ئەنواند نەمتوانی سود وەربگرم، کاتێک دەچومە مەکتەب دوام ئەکەوت، ئەوە لەلاچەپترین جێی دنیاش نەماوە کەدوای ژنەکەت بکەوی، بەڵام ئەو دوام ئەکەوت و مراقەبەی ئەکردم بزانێ لەم غەریبییە کە هیچ کەس ناناسم قسە لەگەڵ کێ دەکەم، کێ ئەبینم، وای لێکردبووم رقم لەمەکتەبەکەش بوو و رقم لەخۆشم بوو”.\nئەو ژنە کە هەست بەڕوخاوی خۆی دەکات و بەهۆی کێشەکانییەوە لە دۆخێکی نەفسی خراپدا دەژی، زیاتریش وتی “هەر لەسەرەتای ژیانمانەوە لەدوای دوو هەفتەی یەکەم مێردەکەم کردی بە مەشاکیل لەگەڵم، من ئێستا دەزانم هەموو پیاوێک کەژن دەهێنێ ماوەیەک پشو وەردەگرێت لەسوید، بەڵام ئەم پیاوە یەکەم شەویش کەمن گەشتمە سوید هەر چوو بۆ کاری خۆی و لای من نەمایەوە. بەڕاستی ژیانم زۆر ناخۆش و پڕ لەکێشە بوو لەگەڵیدا، لەم وڵاتە کە جێیەکم نەبوو ڕوی تێبکەم، لێی دەدام و ئەیکردمە دەرەوە سەعات ٢ ی شەو، قسەی ناخۆش و سوکایەتی دنیای پێدەکردم و بەسەر منەوە خەریکی ڕابواردن بوو لەگەڵ خەڵکی تر، زۆر شتی ناشیرینی لەگەڵ کردم، هاوسەرەکەم لەناخەوە پیاوێکی پیس بوو، خەریکی خیانەت و شتی تر بوو بەسەرمندا، وای دەزانی کە منیش وام”.\nئەو ژنە کوردە خۆی بەهەڵە دەزانێ کە بەرلەوەی بەباشی هاوسەرەکەی بناسێت ژیانی لەگەڵ پێک هێناوە، بەپێویستی دەبینێ ژن و پیاو باش لەیەکتر بگەن، بەر لە هاوسەرگیری، بەڵام بەداخەوە ئەو دەرفەتە بۆ ژنی کورد ناڕەخسێت، زۆر بەداخەوە پیاوی کورد لەم بێ دەرفەتییەی ژنی کورد کەڵک وەردەگرن و لەکاتی خۆ ناساندنیان مومەسیلێکی باشن و ئەتوانن چۆنیان بوێ ئاوا تەمسیل بکەن، هەموو درۆیەک دەکەن و وەک فریشتە خۆیان پیشان دەدەن، بەڵام کاتێک بەعەمەلی و بەحەقیقەت لەگەڵیان دەژیت، هەست دەکەیت ئەمە ئەو کەسە نەبووە کە لە قسەکانیەوە بینیوتە و ناسیوتە”.\nخەندە چۆنیەتی جیابونەوەی لە هاوسەرەکەی بەم شێوەیە گێڕایەوە “کە وێڕای خراپی هاوسەرەکەم خیانەتەکانی و ئەزیەت دان و کردنە دەرەوەم لەماڵەکەمدا کە جێیەک نەبوو روی تێبکەم بەڵام هەر هەوڵم ئەدا تێی بگەیەنم کە من ئەو کەسەنیم شایەن بەو ئازارو ناخۆشییە نیم، ئەو هەر خراپتر دەبوو، ئەمزانی شایەن بەوە نییە لەگەڵی بژیم، بەڵام لای ئێمە ناشیرینە چەند مانگێک شوتکردبێت و جیابیتەوە. پێش ماوەیەک هاوسەرەکەم بەزۆر ناردمیەوە بۆ کوردستان، دەیوت ئەگەر نەڕۆیتەوە بەشەق ئەتنێرمەوە، یان ئەتکوژم، یان پۆلیس دێنمە سەرت، منیش نەمدەزانی پۆلیس لێرە ئەوە دەکات بۆ ئەو یان نا؟ چونکە وەک وتم هیچ لەبارەی سویدەوە فێر نەبووم و رێگای پێنەدەدام هیچ بزانم، زۆری لێدام دەیوت هەر دەبێت برۆیتەوە بۆ کوردستان، منیش دەموت بۆ بڕۆمەوە؟ دەیوت بەسەردان بڕۆرەوە، من کارم هەیە و نابێ تۆش لێرەبیت، خۆم دێم بەدواتا و پێکەوە دەگەڕێینەوە سوید، بەڵام درۆیەکی زۆر گەورەی لەگەڵ کردم، منی ناردەوە بۆ کوردستان و دوای چەند مانگێک هیچ دەنگی نەبوو، دواتر پەیوەندی بەماڵی باوکمەوە کردبوو، زۆر قسەی ناشیرینی خستبووە پەنام وتبوی کچەکەتان خیانەتی لێکردووم، بەسەر مندا لەگەڵ خەڵکی تر بووە، درۆی لەگەڵ کردووم، خاڵ و ماڵی باوک و مامەکانمی هەمووی لەمن تیژکردبوەوە، کە بەقسەی ئەو من بۆ شتی ناشیرین هاتومە سوید، نەک بۆ هاوسەری و خیانەتم کردووە، ئەمەش لەخانەوادەی من قبوڵ نەکراوە، بەداخەوە بڕوایان پێ کردبوو بۆیە ئەو کاتەی کە لەماڵی باوکم بووم هەموو رۆژ لەکێشەدابووم، هەمیشە لەوە ئەترسام کە بمکوژن، چەندین جار هەڵهاتومە دەرەوەی ماڵ لەدەستیان و بەناچاری گەڕاومەتەوە ماڵەوە، شەوڕۆژ نەم ئەوێرا بخەوم چونکە ئەترسام بم کوژن، براو باوک و مام و خاڵ و کەسوکار هەموو کۆک بون لەسەر ئەوە، چونکە بەقسەی مێردەکەم من هاتومەتە ئەوروپا بۆ رابوردن نەک بۆ هاوسەرگیری، خیانەتم لە هاوسەرەکەم کردووە، هاوسەرەکەم ئەوەندە تۆمەتی دروستکردبوو کە مەجالی قسەکردنم لەگەڵ ماڵی باوکم نەمابوو تا تێیان بگەیەنم”.\nوەک خەندە دەڵێت ” ئەو بەوەش نەوەستاوە کە ژیانی منی خستۆتە بەردەم کوشتن لەماڵی باوکم، تەڵاقنامەی بۆ ناردومەتەوە بۆ کوردستان، ناخۆشتر لەوەش بەناوی منەوە لەسوید وەرەقەی بەتەزویر ئیمزا کردووە بۆ جیابونەوەکە کە گوایە من داوای جیابونەوەم لەمێردەکەم کردووە، دواتریش بۆ عەزابی نەفسی من بە ئیمەیل وەرەقەکانی بۆ ناردووم ئەڵێ ئەها بەناوی تۆوە جیابونەوەکەم ئیمزا کردووە، بەڕاستی ئەو پیاوێکی نەخۆش بوو”.\nدوای ئەوەی ژیانی دەکەوێتە مەترسی ئەو ژنە وەک خۆی وتی لەکوردستان لەماڵی باوکی هەڵدێت و دەچێتە ماڵی هاوڕێیەکی و هاوڕێکەی پەیوەندی بەسەنتەری نینا بۆ پاراستنی ژنان لە سوید دەکات وتێی گەیاندن کە من لە سویدەوە هاتومەتەوە و ئێستا ژیانم لە مەترسیدایە. سوپاسی سەنتەری نینا و خاتو هەڵاڵە دەکەم پەیوەندیان بە رێکخراوی ئاسودەوە کردوو منیان ناردە ئەوێ، دواتریش کارییان کرد بۆ گەڕانەوەم و ئێستا لە سوید لە سەنتەری نینا داڵدەدراوم. من سوپاسی سەنتەری نینای سوید و سوپاسی رێکخراوی ئاسودە دەکەم و سوپاسی ئەو هاوڕێیەم دەکەم کە رزگاریان کردم، دڵنیام ئەوان نەبونایە باوک و براکانم بەهۆی تۆمەتەکانی مێردەکەم ئەیان کوشتم و لەژیان نەدەمام، ئێستاش بێت و حکومەتی سوید من بنێرێتەوە بێگومانم کە دەمکوژن و لێرەش دیسان نازانم چۆن بژیم؟ چونکە مێردەکەشم ئەتوانێ بمکوژێ، ئەو بەرلەوەی بڕۆمەوە کوردستان پێی وتبوم لەسوید ئەگەر بیەوێ ئەتوانێ بمکوژێ، ئەزانم ئەگەر بزانێ لەکوێم هەڕەشە دەبێ بۆ سەر ژیانم، بەراستی نازانم، نازانم ئایندەشم چۆن دەبێت”.\nخەندە ئێستا خۆی ئینسانێکی داڕوخاو دەبینێت “من نەفسیەن و رۆحیەن ژنێکی داڕوخاوم بەهەڵە تێگەشتنم لە ئاستی تێگەشتن و رۆشنبیری پیاوانی کورد لە ئەوروپا تێکەوتم، ژیان و ئایندەی خۆمم لەدەستدا، هەموو جوانیەکانی خۆمم بۆ پیاوێکی کورد لە ئەوروپا کوشت و ماڵی باوک و کەسوکار وهاوڕێکانم لەدەستدا و بونە دوژمنم. سەنتەری نیناو رێکخراوی ئاسودە لەمردن رزگاریانکردم، ئێستاش نازانم دەژیم یان دەکوژرێم. بەهۆی قسەکانی مێردەکەم، بەهۆی ئەوەی لە دوای ماوەیەکی کورت لە ئەوروپاوە نێردرامەوە کوردستان و تەڵاقیان بۆ ناردمەوە بەبێ هۆیەکی خراپەی من، دەوروبەرو کۆمەڵگە بەچاوێکی تر سەیری منیان دەکرد، لەسویدیش ئەوەتا لە سەنتەرێکی داڵدەدان دەژیم بۆیە بەڕاستی ئینسانێکی داڕوخاوم “.\nهەڵاڵە رافع بەرپرسی سەنتەری نینا بۆ پاراستن و داڵدەدانی ژنان لە سوید لەبارەی وەرگرتنی کەیسی خەندەو بەدەمەوە چونیان بۆ کەیسەکە وتی”ئێمە لێرە سەنتەری داڵدەدانی ژنان و رێکخراومان هەیە، بۆیە کاتێک گەڕاوەتەوە کوردستان و کێشەکەی بۆ دروستبووە لەڕێگای کەسێکی ترەوە زانی بووی ئێمە ئەو کارانە دەکەین، لەوێوە تەلەفۆنی بۆکردین و کێشەکەی خۆی باسکرد، ئێمەش سەیری حاڵەتەکەی ئەوو یاسای ئێرەمان کرد کە ئایا دەتوانین چی بۆ بکەین؟. لێرە لەسوید ئەگەر ژنێک بەزەواج هاتبێت و پێش دوو ساڵ جیا بێتەوە لە مێردەکەی ئیقامەکەی لیدەسەنرێتەوە، ئەویش ئەو ماوەی دوو ساڵەی تەواو نەکردوە لەگەڵ مێردەکەی، بۆیە زانیمان کاتێک جیابۆتەوە لە مێردەکەی ئۆتۆماتیکیەن لە دائیرەی هیجرە ئیقامەکەی لێ سەندراوەتەوە، بەڵام لەسەر ڤیزاکەی ئیقامەکەی چەند ڕۆژیکی تێدا مابوو، ئێمەش هەوڵماندا کەسود لەو ماوە کەمە وەربگرین کە لەسەر ڤیزاکەی ماویەتی و بەپەلە پلیتێک بکڕێت و بێتەوە بۆ ئێرە بۆ ئەوەی لێرە کێشەکەی حەلبکات، بەڵام کاتێک پەیوەندی کرد دەبوو لەوێش شوێنێکی بۆ بدۆزینەوە، کە لەگەڵ ماڵی باوکی و خێزانەکەیدا کێشەی بۆ دروست نەبێت و پارێزگاری لێبکەن تاوەکو ئێمە کۆمەکی هاتنەوەی دەکەین بۆیە ناردمانە لای ڕێکخراوی ئاسودە تا کۆمەکی هاتنەوەیمان بۆ سوید کرد”.\nبەرپرسی سەنتەری نینا ئەوەشی راگەیاند کە “ئێستا لەهەوڵی ئەوەداین لەگەڵ پۆلیس و دائیرەی هیجرە چارەیەک بۆ کێشەی خەندە بدۆزینەوە کە هەم پارێزراو بێت و هەمیش نەیگەڕێننەوە بۆ وڵاتی خۆی، لێرە ئەوان دیکۆمێنتیان لایە کە پیاوەکەی زوڵمی لێکردووە بێ پرسی خۆی جیابۆتەوە لێی، رەنگە بەهۆی ئەمە پیاوەکەی سزا بدرێت. هەروەها ئەم ژنە ئیقامەکەشی سەحبکراوەتەوە لە دائیرەی هیجرەو لەولاش کێشەی بۆ دروست بووە لەگەڵ خیزانەکەی و هەم ئێمە و هەمیش رێکخراوی ئاسودە ئاگاداری کێشەکەین، بۆیە کەیسەکەی بەجدی وەردەگیرێت، رەنگە پشتیوانی ئێمە بکرێت لای ئێمە بمێنێتەوە، یان پۆلیس جێگایەکی تری بۆ دابنێن کە ئەدرەسەکەی مەخفی بێت و پاسەوانی بکرێت”.\nلەباری ئەو هەڕەشانەی کە لە وڵاتی سوید لەسەر ئەو ژنە کوردەیە کە سەنتەری نینا گێڕاویەتەوە سویدو داڵدەیان داوە هەڵاڵە رافع دەڵێ” ئێمە پشت بەقسەی خۆی دەبەستین. چونکە ناکرێ ئێمە بڕیار بدەین وایە یان وا نییە، ژنێك هەڕەشەی لەسەر نەبێت داوا ناکات لە سەنتەرێکی داڵدەدان داڵدەی بدەن، زۆرکات حاڵەت هەبووە وتویەتی هەڕەشەم لەسەرە گوێی پێنەدراوە و دواتر هەڕەشەکە بووە بەڕاست. لەباری چەوسانەوەو رێگریەکانی ژیانی لە سوید ئەزانین کە راستدەکات، بۆ نمونە کچێکی گەنج کە ٦ مانگێک لەسوید ژیا بێت و بۆخۆی خاوەنی شەهادەبێت، بێگومان زۆر شت فێردەبێت، بەڵام تۆ دەبینی ئەم کچە شتە سەرەتاییەکانیش نازانێ چییە، نازانێ لە سوید مافی ئینسان چییە، کە نامەی تەڵاقەکەی بۆ ناردووە، نەیزانیوە بەپێی یاسای ئێرە ئەتوانێ ئیستنافی بکات، لێرە ئێمە پێمان وتووە ئەگەر زوو بت ناردایەتەوە ئەتتوانی لەماوەی ٣ هەفتە شکات بکەی یان ئستئنافی بکەیتەوە، بەڵام ئەم ئەوەی نەزانیووە و درەنگ ناردویەتی، یان کە مێردەکەی وتویەتی بەپۆلیس ئەتنێرمەوە ئاگای لەوە نەبووە پۆلیسی سوید ناتوانێ بەبێ هۆ ئەو بنێرێتەوە، بەوە تێکەوتووە کە دەبینێ پەنابەر بەزۆر دەنێرنەوە، یان کاتێک لەگەڵ ئێمە دێتە دەرەوە دەیبەیتە خواردنگەیەک بەروخساریا هەستی پێ دەکەی کە ئەم شوێن و شتە سادانەشی نەدیوە، کەلێی دەپرسی بۆ؟ ئەڵێ هەرگیز ئەم جێگایانەم نەدیوە، کە ئەوە شتی زۆر سەرەتایین، بەڵام مانای زۆر گەورە دەدەن بەتۆ لەباری ئەوەی رێگای هاتنە دەرەوەی نەبووە، نە بۆخۆی و نەلەگەڵ خودی هاوسەرەکەشی”.


كەمال محمەد: دیوە شاراوەكەی گۆڕانكارییەكانی ڕۆژهەڵاتی ناوین. clean break. – WTARIKURD\nكەمال محمەد: دیوە شاراوەكەی گۆڕانكارییەكانی ڕۆژهەڵاتی ناوین. clean break.\nپڕۆژەی ”كلێن برێك ”ئامادەكراوی دەسەڵاتدارانی پشت پەردەی سیاسی ئەمریكایە، كە لە هەر دوو پارتی كۆمارییەكان و كەمینەیەك لەدیموكراتەكان پێكهاتوە. ئەمەو جگە لەو لایەنە كەمانەشی، كە سەرمایەداریی بووەتە بەشێكی گرنگی سیاسەتیان لە دنیادا و لەرێگەی چەندین سێكتەری بازرگانی و كۆمپانیاكانی دروستكردنی چەكەوە هەمیشە لەهەوڵی بەدەستخستنی بڕێكی زۆر لە سەرمایەی جیهانین لەڕێگەی بەكارخستن و بەرهەمهێنیانەوە. دوو گروپ، كە رێكخراوی ئایپاك و نیۆكانەكانن بە پلان دارێژەرو ئامادەكاری پڕۆژەكە دائەنرێن، كە لەساڵی 1996 تەواو بووە، كە هەمویان بەرێوەبەرەكانی گرنگترین دەستگای دامەزراوەی دەوڵەتە، كە سی ئای ئەیە. ئەم پڕۆژەیە لە بناغەدا بۆ گۆڕینی دیمۆگرافیاو دەسەڵاتی سیاسی و حكومڕانی چەندین وڵاتانی ناوچەی ڕۆژهەڵاتی ناوین ئامادەكراوە، كە لە نێوانیدا عێراق و لیبییا و لوبنان و سودان و سوریا و سۆماڵ و دواینیشیان ئێرانە. كاركردن بەم پڕۆژەیە توانی زۆربەی ئەو وڵاتانەی كە كراونە ئامانج نەخشەكەیانی پێ بگۆڕدرێت لەڕووی سیاسی و چۆنێتی دەسەڵاتدارێتییەوە. هۆكارەكانی كارپێكردنی ئەم پڕۆژەیەش بۆ بەدەست خستنی زیاتری سەقامگیری ئاسایش و بەرژەوەندییەكانی یەهود و ئەمریكایە لە ڕۆژهەڵاتی ناوین.\nهەر لەسەرەتاوە پڕۆژەی clean brek بە سەپاندنی سزای ئابوری و دواتر دەستخستنە نێو كاروباری ناوخۆی وڵات و دواترینیان پەلاماردانی ڕاستەوخۆ دارێژراوە. ئێستا ئێران لە بارێكی سەختی نالەباردایە بەهۆی سزا ئابورییەكانەوە. هەرچی دەست خستنە نێو كاروباری ناوخۆیی و ئەنجامدانی ڕاپەرینیشە لەو وڵاتەدا قورسە بەهۆی نەبونی ئۆپۆزسیۆنێكی كارامەو خاوەن هەڵوێستی جدییەوە، بۆیە رەنگە رێگای پەلاماردانی لەلایەن ئەمریكاو هاوپەیمانەكانی بخاتە قۆناغێكی دەستپێكەوە، بۆیە لەسەردەمی دەسەڵاتی چوارساڵی یەكەمی ترامپدا بێت یان چوارساڵی دوەمی، یاخود سەرۆكێ دیكەش ئەو گۆڕانكارییە بەئەگەرێكی زۆرەوە، ئەگەری ڕوودانی بەكراوەیی ماوەتەوە، كە مەبەست لێی گۆڕینی ڕژێم بێت یان بەلاوازی هێشتنەوەی لەنەخشەی گۆڕانكارییەكانی ڕۆژهەڵاتی ناویندا.\nلە ئێستادا ئێران تەنها وڵاتە، كە لەبەردەم ئەم پڕۆژەیەدا ماوە، كە ئایا دەبێتە قوربانی ئەو پڕۆژەیە یان بە ئاسانی كەوتنە ژێر باڵی بچوكبونەوە پەسەند ناكات و، هەوڵی پێشخستنی هەژمونگەرایی خۆی و ڕەوابونی بەرامبەر بە پڕۆژە سەرمایەدارییە كە جێگیر ئەكات و، رەتی ئەو ئەنجامانە ئەداتەوە كە دارێژەرانی پڕۆژەكە لە شەش وڵاتەكەی دیكەی نێو پلانەكەیان بەدەستیان هێناوە. جێگەی باسە ئۆلیگاریشی ئێران لەسەر خۆرهەڵاتی ناوین لەگەڵ زلهێزە ڕكابەرەكانییەوە لەنێو شەڕێكی هەژمونگەراییدان، ئێران بەهاوكاری میلیشییا شیعییەكان و هێزە ناحكومییەكانی خۆی لە عێراق و یەمەن و سوریا و لوبنان ئەیەوێت بەسودوەرگرتن لێیان زۆرترین پشك لەنەخشەی گۆڕانكارییەكان بەدەست بهێنێت هەرئەمەشە وایكردوە كەوەك هاوپەیمانێكی ستراتیژی خۆی یارمەتی سەربازی و پێداویستییە نوێیەكانی جەنگیان بۆ دابین بكات موشەكی بالیستی وەك نمونەیەك. ئێرانی ئێستا لەو خاڵەدا دەست پێدەكات، كە وڵاتێكی هێندە ئاسایی نییە و چانسی پێڕەكردنی پڕۆژەیەكی لەو شێوەش، هێندە زۆر نییە وەك لە شەش وڵاتەكەی دیكەدا.\nئەگەر دۆخەكە بەرەوشی دوای هەرەسهێنان و دەستخستنە نێو كاروباری ئەو شەش وڵاتەی دیكە هێندە ئاسان بێت كە ئێستاشی لەگەڵ بێت لەیەمەن و سوریا و لیبییا دەكوڵێت و گڕی گرتوە ئەوا بۆ ئێرانی خاوەن پێگەیەكی بەهێزی نەریتی كلتوری و ئۆڵیگاریشی شیعی قورسە بەئاسانی پەسەندی بكات و دوورنییە ئاستی تراژیدیایەكی دیكەی جەنگ تێپەڕ بكات و، كارەساتێكی مەزن بخوڵقێنێت. هەر لەبەر ئەم هۆكارەیە، كە ئەمریكا لەڕێگەی سزاكانەوە ئەیەوێت دەست لە بینەقاقای گیر بكات و ئێران ناچار بە دانیشتن و چڕكردنەوەی گفتوگۆكانی سەر مێز بكات بۆئەوەی هەرچی ئەو نەخشاندنەیە كە بۆ ڕۆژهەڵاتی ناوین ئامادەكراوە زیاتر سەقامگیری ئاسایش و بەرژەوەندییەكانی ئەمریكا و ئیسرائیل دەستەبەر بكات و. هەروەها دەسەڵاتی ئێرانیش سنوردار بكەن ئێستا ئێران كەمەندكێشی ململانێیەكان بوەو چەن ئەگەرێك لەبەرمیدا بەكراوەیی هێڵدراوەتەوە. یان ئەوەتا لەبەردەم جەنگێكی ئابوری سەختدا تەسلیم بە ئەمریكا ئەبێت كە لەم دواییانەدا سزای زیاتری بەسەردا سەپێنرا. یان بە پەلاماردانی ئەمریكا و هاوپەیمانەكانی لەناوچەكە چارەنوسی خۆی ئەخاتە بەردەم ڕادەی هێز و پەلاماردانەكانی ئەمریكا و هاوپەیمانەكانی و ناوچەكەش ئەكەنە شانۆی خوێناویترین روداوەكانی سەدەی بیست و یەك.\nبورهان شێخ ڕەئوف: سى یەکانى زەوى، جەنگەڵەکانى ئەمازۆن دەسووتێن.


بەردەوامیی ناڕەزامەندییەکان بەرامبەر بە دەرەنجامی ھەڵبژاردنەکەی عێراق و ڕاوێژی ھێندێک لە کۆتلەکان بۆ لەبەرگرتنی ھەڵوێستێکی ھاوبەش - SAHAR KURDISH (Sorani)\nبەردەوامیی ناڕەزامەندییەکان بەرامبەر بە دەرەنجامی ھەڵبژاردنەکەی عێراق و ڕاوێژی ھێندێک لە کۆتلەکان بۆ لەبەرگرتنی ھەڵوێستێکی ھاوبەش\nتشرینی یه‌که‌م 13, 2021 16:19 Asia/Tehran\nسەرچاوە میدیاییەکان باسی بەردەوامیی ناڕەزامەندییەکان بەرامبەر بە دەرەنجامی ھەڵبژاردنەکەی عێراقیان کردووە لە دووھەمین ڕۆژی بەردەوام و ڕاوێژی ھێندێک لە کۆتلەکان بۆ لەبەرگرتنی ھەڵوێستێکی ھاوبەش لە ھەمبەر ڕەوشتی ئێستادا.\nبە پێی ڕاپۆرتی ھەواڵدەریی تەسنیم، میدیاکان و سەرچاوە عێراقییەکان ئەمڕۆ چوارشەممە وایان بڵاو کردەوە، لایەنگرانی پاڵێوراوێکی شکست خواردووی ھەڵبژاردنەکەی ئەم دواییەی پەرلەمان لە بەردەم کۆمەیساریای باڵای ھەڵبژاردنی عێراق لە پارێزگای «زیقاڕ» دەستیان دایە خۆپیشاندان و ناڕەزامەندی دەربڕین.\nناڕازییان بە ھەڵدانی دروشم ڕق و بێزاریی خۆیانیان لەوەی کە پاڵێوراوەکەیان لە ھەڵبژاردن دا دەنگێکی کەمتری ھێناوە و نەیتوانیوە بگاتە پەرلەمان، دەربڕی.\nسەدان دژبەری دەرەنجامی پێنجەمین ھەڵبژاردنی پەرلەمانی عێراق لە شارستانی «خالیس»ی سەربە دیالەش جاددەی کەرکوک بۆ بەغدایان داخست.\nھەر لەم پەیوەندییەدا بڕێک لە سەرچاوە سیاسییەکانی عێراق ڕایانگەیاندووە: ڕەوت و کۆتلە شێعەکانی عێراق ئەمڕۆ بۆ دووھەمین جار لە ماڵی نوری مالیکی خڕ بوونەوە ھەتا جارێکی تر سەبارەت بە ڕێگاکانی ناڕەزامەندی دەربڕین بەرامبەر بە دەرەنجامەکانی ھەڵبژاردن و پێکھێنرانی ھاوپەیمانی ، ڕاوێژ بکەن و بیروڕا بگۆڕنەوە.


هاتووچۆی بارهەڵگرەکان لە رێگای هامڵتۆن سنووردار دەکرێت\nهاتووچۆی سۆران: هەر شوفێرێک سەرپێچی بکات سزا دەدرێت\nهەڤاڵ مەلا 09:55 2021/07/19\nدێمەنێکی رێگای هامڵتۆن - ئەرشیف\nکوردستان رێگای هامڵتۆن بارهەڵگر جەژن گەشتیار\nبۆ کەمکردنەوەی قەرەباڵغی لە رێگا و بانەکان لە رۆژانی جەژن، بڕیاردرا هاتووچۆی بارهەڵگرەکان لە رێگای هامڵتۆن سنووردار دەکرێت.\nموحسین تەحسین، وتەبێژی هاتووچۆی سۆران بە کوردستان24ی راگەیاند: "دوای راوێژکردن بڕیارماندا لە یەکەم رۆژی جەژنی قوربان کە دەکاتە 20ی ئەم مانگە تا 24ی مانگ، کات بۆ هاتووچۆی هەموو ئۆتۆمبێلە بارهەڵگرەکان بەتایبەتی ئەوانەی هاتووچۆی دەروازەی سنووری حاجی ئۆمەران دەکەن دیار کرا. لە کاتژمێر 9ی بەیانییەوە تا کاتژمێر 10ی شەو هیچ ئۆتۆمبێلێکی بارهەڵگر بۆی نییە لە رێگای هامڵتۆن هاتووچۆ بکات".\nگوتیشی: "بۆ جێبەجێکردنی ئەو بڕیارە هەماهەنگیمان لەگەڵ دەروازەی سنووری حاجی ئۆمەران کردووە کە تا کاتی دیاریکرا و رێگە نەدەن بارهەڵگرەکان بەرەو سۆران بێن، لای خۆشمانەوە ئێمە لە سۆران رێگری لە چوونی بارهەڵگرەکان دەکەین بۆ حاجی ئۆمەران".\nوتەبێژی هاتووچۆی سۆران، راشیگەیاند: "هەر شوفێرێک سەرپێچی بڕیارەکە بکات سزا دەدرێت".\nسەبارەت بە پلانی هاتووچۆ بۆ رۆژانی جەژن، ئاماژەی بەوەدا: "پلانمان بۆ رۆژانی جەژن داناوە، جگە لە دانانی کارمەند لە شەقامەکان، مەفرەزەی تایبەتمان هەیە لە هەر شوێنێک قەرەباڵغی دروست بێت، مەفرەزە دەنێرینە ئەو شوێنە".\nدەڤەری سۆران، کە سنووری قەزاکانی سۆران، رواندز، چۆمان، مێرگەسۆر دەگرێتەوە، چەندین ناوچەی گەشتیاری و سەیرانگای لێیە، بۆیە لە بۆنە و جەژنەکان ژمارەیەکی زۆر لە گەشتیارانی ناوەڕاست و باشووری عێراق و شارەکانی کوردستان رووی تێدەکەن.


وێنەیەکی نوێی ئێڵجی جی ٦ دزەی پێکرا، تایبەتمەندیەکان و زانیاری تر بخوێنەرەوە. – کەی ئای تی ئێن\nگەرمترین 3, شوبات 2017\nلە درێژەی پێشهاتەکانی کۆنگرەی جیهانی مۆبایل و کۆمپانیای ئێڵجی لە کۆنگرەکەدا، وێنەیەکی نوێی دزەپێکراو لە مۆبایلی ئێڵجی جی ٦ بڵاوکراوەتەوە، کە مۆبایلی داهاتووی کۆمپانیا کۆریەکە دەبێت لە کۆنگرەی جیهانی مۆبایلدا.\nپێشتریش لە وێنەیەکی گرافیگیدا مۆبایلەکە دزەی پێکرا بوو، وە هەر لەو کاتەشدا تایبەتمەندیەکانی کە پێشبینیکرابوون یان دزەیان پێکرابوو خرانە ڕوو، کە بە پێی پێشبینیەکان بێت، وتراوە کە قەبارەی ڕوونماکە %۹۰ی لاشەی پێشەوەی مۆبایلەکە دەگرێتەوە و قەبارەی روونماکەی ٥.۷ ئینج دەبێت، لەگەڵ هەندێ نوێکاری تر لە لایەکانی مۆبایلەکەدا، بەڵام وتراوە کە لایەکانی مۆبایلەکە لە لای ڕاست و چەپ چەماوە نابن.\nئەمە مۆبایلی ئاستبەرزی |فلاگشیپ|ی ئێڵجی دەبێت، وە دەربارەی کاتی ڕاگەیاندنی مۆبایلەکە، لە ڕابردوودا پێگەی |زە ڤێرج| دزەکاریەکانی کاتی ڕاگەیاندنی مۆبایلەکەی ئاشکراکردووە، وە ئێڵجیش پشتڕاستیکردووەتەوە کە مۆبایلەکە لە ۲٦ی مانگی داهاتوو لە کۆنگرەی جیهانی مۆبایلدا نمایشدەکرێت. وە یەکێک دەبێت لە مۆبایلە ئاستبەرزەکانی کۆنگرەکە، وێنە دزەپێکراوەکە:\nلە ئێستاشدا هەندێ تایبەتمەندی تر له ڕاپۆرتەکانی پێگەی |بزنس ئینسایدەر| هاتووە، کە دەڵێت بە پڕۆسێسەری کوالکۆم سناپدراگۆن ٨۲۱ کاردەکات و یەکەم مۆبایلیش دەبێت لەدوای مۆبایلی گووگڵ پێکسڵ، کە تایبەتمەندی\n|گووگڵ ئەسیستانس|ـی بۆ فەراهەم بکرێت لەلایەن کۆمپانیای گووگڵەوە.\nمۆبایلەکە جیاوازیەکی گەورەی تری دەبێت لە نەوەکەی پێش خۆی |جی ٥|، بەوەی کە دژە ئاوە و پاتریەکەی ناجوڵێنرێت. وە هەروەها دوو کامێرای دەبێت له دواوە.\nهەروەکو پێشتریش باسمانکردووە، کۆنگرەی جیهانی مۆبایل |Mobile World Congrees| گرنگیەکی زۆری هەیە، لە ڕابردوودا زۆربەی کۆمپانیاکانی سامسۆنگ – سۆنی و ئێڵجی و هواوی چەندانی تر بەرهەمە ئاستبەرزەکانیانی خۆیانی تێدا نمایش ئەکرێت، بەڵام ئەمساڵ پێدەچێت سامسۆنگ و سۆنی و هەندێکی تر مەیدان و ڕکابەریەکانی کۆنگرەکانی کۆنگرەی جیهانی مۆبایڵ بۆ کۆمپانیاکانی تر جێبهێڵن، بە تایبەتی کۆمپانیای ئێڵجی.\nبەڵام بیرمان نەچێت، کە کۆمپانیا گەورەکەی چین هواوەیش ماوە، بەڵام هواوەیش پێدەچێت مۆبایلی ئاستبەرز و فلاگشیپی نوێی خۆی نمایش نەکات، چونکە هێندە نیە مۆبایلێکی ئاستبەرز و فلاگشیپی خۆی ڕاگەیاندووە، کە هواوی مەیت ۹ـیە، بەڵام ئەم پێشبینیانەش ناوە ناوە پووچەڵ ئەکرێنەوە، چونکە دەڵێن هواوی مۆبایلی ئاستبەرزی تری هەیە کە ڕایبگەیەنێت، ئەویش هواوی پی ۱۰ـیە.\nلە کۆتاییدا وا نزیک دەبینەوە لە کۆنگرەی نمایشکردنی ئامێرە کەسیەکان. کۆمپانیاکان هەموو بەژدارن، تەنها ئەوە نەبێت کە باسەکە تەنها ئەوەیە کە چی ڕادەگەیەنن، تایبەتمەندیان چۆن دەبێت.\nسەرچاوەی وێنە: Phandroid\nتاگەکان lg g6


دەربارەی: ئەلفرێد نۆبل و خەڵاتی نۆبل\nئەلفرێد نۆبل Alfred Nobel (21ی ئۆکتۆبەری 1833 – 10ی دێسێمبەری 1896) لە شاری ستۆکهۆلم لەدایکبووە و لە هەموو جیهان وەک زانایەکی بەناوبانگ و داهێنەری دینامیت ناوبانگی دەرکردووە. باوکی ئەلفرێد ئەندازیار و زانایەکی گەورەی سوید بوو. لەوکاتەی ئەلفرێد تەمەنی تەنیا نۆ ساڵان بوو (1842) باوکی نەخۆشکەوت و کۆمپانیاکەی ئیفلاسیکرد، باری ئابوورییان زۆر خراپ بوو و دایکی ناچار لە دوکانێکی خواردن فرۆشتن کاری کرد و ئەلفرێدیش لەپێش هەمان دوکان شقارتەی دەفرۆشت. هەرلەوکات، بۆلای هەندێك لە خزمانی دایکیان بۆ سانکت پیتر-بوورگ گواستیانەوە و باوکی ئەلفرێد لەوێندەر مینی ژێر ئاوی بۆ وەزارەتی بەرگری روسیا دروست دەکرد. لە ساڵی 1863 جارێکی دیکە بۆ سوید گەڕانەوە.\nئەلفرێد لە زانکۆکانی ئەوروپا و ئەمریکا خوێندنی تەواو کردووە، ئاشقی کیمیا و تەکنۆلۆجیا و داهێنان بووە. تاقیکردنەوە و قووڵبوونەوەی زۆری لەسەر ماددەکانی کیمیا و تەکنیک و داهێنانی تازە کرد، سەرکەوتنی زۆری بەدەست هێنا و بازرگانێکی زۆر گەورە و سەرکەوتووش بوو. ئەلفرێد پێش مردنی 93 کارگە و کۆمپانیای لە 20 وڵات هەبوو. بە پێنج زمان زۆرباش قسەی دەکرد، شعری بە سویدی و ئینگلیزی دەنووسی و بەرهەمی ئەدەبی و شانۆشی هەبوو.\nئەلفرێد نۆبل لە ساڵی 1866دینامیتی دۆزییەوە و لە ساڵی 1867 پاتێنتی بۆ دۆزینەوەی دینامیت وەرگرت، کە هەموو جیهانی گۆڕی. جگە لە دۆزینەوەی دینامیت، پاتێنتی بۆ 334داهێنانی دیکەش وەرگرتبوو.\nئەلفرێد نۆبل لە ساڵی 1876و لەوکاتەی لە فەرەنسا دەژیا، لە رۆژنامەی Wientidning ئاگاداریێکی بەوجۆرەی خوارەوە بڵاوکردەوە: (پیاوێکی زۆر دەوڵەمەند، خاوەن بروانامەی بەرز و بەتەمەن لە پاریس دەژی، بەدوای ژنێکی نەجیبزادە و زمانزان لە هەمان تەمەن دەگەڕێ، کاری سکرتێری و ماڵەوەی بۆبکا). ژنێکی گەنج بەناویBertha Kinsky وەڵامی ئاگادارییەکەی ئەلفرێدی دایەوە و لەگەڵ کات پەیوەندیێكی زۆر قووڵ و برادەرانەیان لەنێوان دروست بوو. پرسی هێمنی و ئاشتی لە جیهان بەلای Bertha Kinsky زۆر گرنگ بوو و کاریگەری زۆریشی لەسەر ئەلفێرد هەبوو. بە هیممەتی ئەو ژنە نەجیبزادە خەڵاتی ئاشتی خرایە ناو لیستی خەڵاتەکانی نۆبل و لە ساڵی 1905یەکەم نۆبلی ئاشتی لە ئۆسلۆ دابەشکرا، کە لەوکات نەرویچ بەشێک لە وڵاتی سوید بوو.\nوەک لەسەرەوە باسکرا، لە ڕێگای دۆزینەوە و کۆمپانیاکانی ئەلفرێد نۆبل سەرمایەیەکی یەکجار زۆری پیکەوەنا و ژن و منداڵیشی نەبوو بۆیان جێبێڵی. ئەلفرێد باشترین بیرۆکەی بۆدێت، کە چۆن سەرمایەکەی دوای مردنی بەکار بهێندرێ. ئەو بیری لە خەڵاتێک بەناوی نۆبل کردەوە، ساڵانە بەو کەسانە بدرێ، کە داهێنانێکیان هەبێت و ئەو داهێنانەش خزمەتی زۆری مرۆڤایەتی بکا. لەسەر هەمان بنەما ئەلفرێد وەسیەتنامە بەناوبانگەکەی لە 27ى نۆڤێمبەری 1895 نووسی.\nئەلفرێد نۆبل لە 10ی دێسێمبەری 1896 لە ئیتالیا لە شاری San Remo مرد. لە دوای مردنی ئەلفرێد و لەوکاتەی دەیانویست وەسیەتنامەکەی بەیاسا بچەسپێنن، کێشەیەک لەنێوان سوید و حکومەتی فەرەنسا ڕوویدا. لێرە حکومەتی فەرەنسی لەوبڕوایەدابوو، ئەلفرێد هاوڵاتیێكی فەرەنسییە و فەرەنسا وڵاتی ئەوە، بەڵام لە دادگا سوید وەک وڵاتی ئەلفرێد نیشانکرا، لەراستیدا ئەلفرێد خۆشی شوێنی دابەشکردنی خەڵاتی نۆبل، ستۆکهۆڵم و ئۆسلۆی دانابوو. وەسیتەنامەی ئەلفرێد لە شاری کارلسکوگە لە سوید بەیاسا چەسپێندرا و بەمجۆرە خەڵاتی نۆبل کەوتە بواری جێبەجێکردنەوە.\nلە بلاوکردنەوەی وەسیەتنامە، هەندێک لە خزمانی ئەلفرێد دژبوون، هەندێک لە رۆژنامەکانی سویدیش دژی بەخشینی خەڵاتی نۆبل وەستان و لەڕاستیدا، پاشای سوید ئۆسکاری دوو، رەخنەی توندی لە ئەلفرێد گرت، کەبۆچی خەڵاتەکان تەنیا بۆ سویدییەکان نەبن. وەسیەتنامەی ئەلفرێد وڵاتی سوێدی لەجیهان بەناوبانگ کرد.\nبەگوێرەی وەسیەتنامەی ئەلفرێد خەڵاتی نۆبل لە بوارەکانی: فیزیا، کیمیا، مێدیسین، ئەدەب و ئاشتی بوو. لە ساڵی 1968 بانقی ناوەندی سویدی یادی 300 ساڵەی خۆی کردەوە و لەوێندەر بڕیاردرا ساڵانە خەڵاتێکی تازە بەناوی نۆبل لە ئابووری زیادبکرێت و هەبێ. لەسەر داوای بانقی مەرکەزی سویدی لە ساڵی 1969 بەدواوە خەڵاتی ئابووری بۆ نۆبل زیاد کرا و ساڵانە بەکەسێک دەبەخشرێ، کە بەرهەمی خزمەت بە مرۆڤایەتی بکا.\nهەموو وەرگرانی خەڵاتی نۆبل جگە لە دیبلۆمێک، مەدالیایەک وەردەگرن، قورسایی نزیکەی 240 گرام زێڕە لەگەڵ یەک ملیۆن دۆلار. لە رووێکی مەدالیاکە وێنەی ئەلفرێد نۆبل هەیە و لە ڕووی دووەمی ناوی وەگر نووسرایە. خەڵاتی یەکەم لە ساڵی 1901 بەخشرا و 150782 کڕۆن بە وەرگران درا (ئەم بڕە پارەیە یەک ملیۆن دۆلاری ئێستای دەکرد). لەگەڵ کات پارە زیاد دەکرا و لە ساڵی 2015 وەرگران 10 ملیۆن کڕۆنیان پێدەدرا. ئەو بڕە پارەیەی بە وەرگرانی خەڵاتی نۆبل دەدرێ، دەبی بکاتە مووچەی 22 ساڵی پرۆفیسۆرێک. بڕی پارەی وەرگرانی یەکەم خەڵاتی نۆبل بەرامبەر مووچەی سەد ساڵی کرێکارێکی ئاسایی بوو. لەکاتی ئێستادا، لێژنەی سەرپەرشتیاری خەڵاتی نۆبل نزیکەی 3.5 ملیارد کڕۆن (450) ملیۆن دۆلاری هەیە.\nدابەشکردنی خەڵاتی نۆبل لە stadshusلە ستۆکهۆڵم بە ئامادەبوونی ئەندامانی خێزانی مەلیک، تەواوی ئەندامانی خانەوادەی وەرگرانی خەڵات هەروەها میوانانی دیکە بەیەکەوە ژمارەیان دەگاتە 1300 کەس لەگەڵ 200 قوتابی ئامادەیی. لەم ئێوارەخوان و ئاهەنگە، جلی تایبەت (سمۆکینگ) و جلی میللی سویدی لەبەر دەکرێ. نۆبلی ئاشتی لە ئۆسلۆ ئێوارەخوانێکیان لەگەڵ 250 میوان لە هوتێلی گراند بۆ ئامادە دەکرێ. مەدالییەکان تا ساڵی 1980 لە زێڕی 23 کارات دروست دەکران و دواتر بۆ 18 کارات گۆڕدرا.\nلە ساڵی 1901 وە تا ئێستا 73 وڵات ئەم خەڵاتەتیان پێدرایە و لە ناو هەمووشیان نزیکەی نیوەی خەڵاتەکان بۆ ئەمریکا چووە. ئیسرائیل 12، ئیتالیا 20، نەمسا 21، هۆڵەندا 21، کەنەدا 25، روسیا 26، یابان 26، سویسرا 26، سوید 31، فەرەنسا 68، ئەڵمانیا 107، بەریتانیا 128و ئەمریکا 371 خەڵاتیان وەرگرتییە. بەگوێرەی ئەو ژمارانەی سەرەوە دیارە وڵاتانی پێشەسازی زۆرینەی خەڵاتەکانیان بردووە و ئەم ڕێژە زۆرەش بەڕێکەوت نییە، بەڵکو ژینگەی تەندروست و پێویست بۆ زانایان دابین کراوە، کە بتوانن کات و بودجەی پێوست بۆ توێژینەوەکانیان تەرخان بکەن.\nلە هەموو وڵاتانی ئیسلامی 7 کەس خەڵاتی ئاشتییان وەرگرتووە، نەجیب مەحفوز لە ساڵی 1988 لە میسر، ئورهان پاموک 2006 لە تورکیا خەڵاتی نۆبلیان لە ئەدەب وەرگرت. هەروەها محەمەد عەبدولسەلام (پاکستان) 1979 لە فیزیا، ئەحمەد زویک (میسر) 1999 لە کیمیا، عەزیز سەنسار (تورکیا – نیوە عەرەب نیوە تورک) 2015 لە کیمیا خەڵاتی نۆبلیان وەرگرت.\nبێگومان خەڵات زۆرن و زۆربەی وڵاتانی جیهانیش خەڵاتی تایبەتی خۆیان لە بواری جیا جیا بۆ نووسەر و زانا و قارەمانانی خۆیان هەیە، بەڵام تا ئێستا هیچ خەڵاتێک رکابەری خەڵاتی نۆبلی بۆنەکرایە. ئەم خەڵاتە بەو کەسانە دەدرێ، کە داهێنایان لە بواری جیا جیا کردووە و داهێنانەکەشیان خزمەتی مرۆڤایەتی دەکا. ڕاستە لەگەڵ دانی دیبلۆم، ئەو بڕەپارەیە (یەک ملیۆن دۆلار) زۆر باشە، بەڵام هەموو ئەو کەسانەی خەڵاتی نۆبل وەردەگرن، پێویستیان بەو بڕە پارەیە نییە، لەلایەک تەمەنیان زۆرە لەلایەکی دیکەش کار و نووسین و توێژینەوە زانستییەکانی ئەوان، بەرز هەڵدەسەنگێندرێ و مووچەی باش وەردەگرن.\nخەڵاتی نۆبل ساڵانە لە 10ی دێسێمبەر، کە دەکاتە رۆژی مردنی ئەلفرێد نۆبل دەبەخشرێ. ئەمڕۆژە لەسوید بە رۆژی نۆبلیش بەناوبانگە.\nخەڵاتی نۆبل ساڵانە لە ١٠ی دێسێمبەر، کە دەکاتە رۆژی مردنی ئەلفرێد نۆبل دەبەخشرێ. ئەمڕۆژە لەسوید بە رۆژی نۆبلیش بەناوبانگە\nترامپ یاری بە ئاگر دەکات


کوردیپێدیا - 17-05-2020\n📅 17-05-2020 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nوەرزی سووتاندنی دەغڵودانی کورد، وێنەی شەوی رابردووی بناری قەرەچوغ - مەخموور\n- لە گەڕەکی شەهیدلیک لە شارۆچکەی یەنیشەهیری ئامەدئامەد ئەنجامی پشکنینی کۆرۆناکۆرۆنای کەسێک پۆزەتیڤ دەرچوو کە لە مەولوودێکدا بەشداری کردبوو. دوای پشکنین دەرکەوت 36 کەسی دیکە کە بەرکەوتەی ئەو تووشبووەن و بەشدارییان لە مەولوودەکەدا کردووە هەڵگری ڤایرۆسەکەن.\n- جاسم بوداک هاوسەرۆک شارەوانی ڤارتینیس دوای ئەوەی دەست بەسەر شارەوانیەکەیداگیرا، خۆشی دەستگیرکرا.\n- لە گوندی یامانیوردی سەر بە ناوچەی سەریای وانوان بەهرام یوسفی خەڵکی رۆژهەڵاتی کوردستان لەلایەن سەربازانی تورکەوە شەهیدکرا. بە پێی زانیاریەکان یوسفی لەسەر سنوری کاری بازرگانی دەکرد.(بڕوانە فایلی پەیوەندیدار)\n- لە ماوەی رۆژانی رابردوودا، ئیدارەی ئیتلاعاتی شاری مەریوانمەریوان بنەماڵەی ئەندامانی حیزبە کوردییەکانی ئۆپوزسیونی حکوومەتی ئێرانی بانگهێشت کردووە و لێپرسینەوەی لێکردوون. هێزە ئیتلاعاتییەکان، داوای زانیاریی تاکەکەسی و ژمارە تەلەفوونی بنەماڵەی ئەندامانی حیزبە کوردییەکانی دژبەری حکوومەتی ئێرانیان، کردووە. هێزە ئیتلاعاتییەکان داوایان لە بنەماڵەی ئەندامانی حیزبە کوردییەکان کردووە کوڕ و کچەکانیان کە ئەندامی حیزبە کوردییەکانن بگەڕێننەوە ئێران. هەروەها، هێزە ئەمنییەتییەکان بنەماڵەی ئەندامانی حیزبە کوردییەکان ناچار کردووە کە فۆرمی ئیتلاعات و زانیارییەکی تاکەکەسی پڕ بکەنەوە.\nئاروین ئەسڵانی، ئەو پێشەرگەیەی کۆمەڵە کە شەوی رابردوو گیانی لەدەستدا\n- شەوی رابردوو، بەهۆی بۆردومانی هاوەنەکانی گروپی تیرۆرستی داعشداعشەوە ئاگر لە دەخڵودانی جوتیارانی سنوری گوندی قەرەمیایی لەشارۆچکەی خانەقینخانەقین بەردەبێت و زیانێکی ماددیی گەورەی لێدەکەوێتەوە.\n- ئاگرێکی تری گەورە لە چیای قەرەچوغ کەوتەوە، هاوڵاتیانی کامپی مەخموور و هێزێکی پێشمەرگە توانیان لە ماوەی 3 کاتژمێردا ئاگرەکە کۆنتڕۆڵ بکەن.(بڕوانە فایلی پەیوەندیدار)\n- شەوی رابردوو، جارێکی دیکە ئاگر لە دەغڵ و دانی هاووڵاتیان لە گوندی ئازیکەند لە مەخموورمەخموور کە گوندێکی کوردنشینە بەردرا. گوندەکە 9 کیلۆمەتر لە مەخموور دوورە و دەکەوێت بناری چیای قەرەچووخ، بەهۆی ئەوەی مەترسی هێرشی چەکدارانی داعش لەوێ زۆرە، هێزە ئەمنییە عێراقییەکان ئامادەنەبوون پاسەوانی ئۆتۆمبێلی ئاگرکوژێنەوەکان بکەن و ئاگرەکە بکوژێننەوە. لەبەر ئەمەش، لە مزگەوتی گەورەی مەخموور، داوا لە هاووڵاتیان کراوە، هاوکاری کوژاندنەوەی ئاگرەکە بکەن و بۆ ئەو مەبەستەش، نزیکەی 100 کەس بە بەتانی و ئاو، چوون بۆ کوژاندنەوەی ئاگرەکە.\n- سەرچاوەکان باس لەوە دەکەن کە لە خۆپیشاندانەکەی دوێنێی دهۆکدهۆکدا زیاتر لە 100 مامۆستا، رۆژنامەنووس، فەرمانبەر و چالاکوان، لە لایەن هێزە ئەمنییەکانەوە دەستگیرکران و تائێستا 15 لە خۆپیشاندەرەکان لە زینداندا ماون و ئازاد نەکراون.\n- لە سنووری شارۆچکەی سۆرانسۆران رایگەیاند، لە چیاکانی دۆڵی روستی باڵەکایەتیباڵەکایەتی و لەنێو کۆمەڵەی زەحمەتکێشانی کوردستان بووتە شەڕ و بەهۆیەوە پێشمەرگەیەک گیانی لەدەستداوە و یەکێکی دیکەش بریندارە.(بڕوانە بابەتی پەیوەستکراو)\n- بەشێک لە پزیشکان و کارمەندانی تەندروستی هەڵەبجەهەڵەبجە بایکۆتی دەوامیان کردو داوای دەستلەکارکێشانەوەی بەڕێوەبەری تەندروستی شارەکەیان کرد.\n- مامۆستایانی ناڕازیی و دەستەی داکۆکیکار لە مامۆستایان لە کەرکوککەرکوک گردبوونەوە و پێدانی مووچەکانیان و گواستنەوەی راژەکانیان بۆ سەر عێراق لە داواکارییە سەرەکییەکانیان بوون.(بڕوانە فایلی پەیوەندیدار)\n- ئێوارەی ئەمرۆ لە شارۆچکەی رانیەرانیەی ناوەندی ئیدارەی راپەڕین، مۆستایان و ڕۆشنبیران، چالاکوانان و هاوڵاتیانی ڕاپەڕین، دژی دواکەوتنی موچە و خراپی دۆخی ئابووری و گەندەڵیی لە بەڕێوبردنی حکومەتدا خۆپیشاندانێکی فراوانیان ئەنجامدا.(بڕوانە فایلی پەیوەندیدار)\n- مامۆستایانی ناڕازی هەولێرهەولێر، داوای دەستبەجێ ئازادکردنی مامۆستایانی شاری دهۆک دەکەن، هەروەها دەڵێن، کە خۆپیشاندان و ناڕەزایی دەربڕین مافی هەموو کەسێکە، ئەگەر داواکارییەکانمان جێبەجێ نەکەن هەموو ئەگەرێک لە بەردەمماندا کراوەیە بۆ دەربڕینی ناڕەزایەتی مەدەنیانە.\n- بەڕێوەبەرایەتی کەشناسی و بومەلەرزەزانی سلێمانیسلێمانی بڵاویکردەوە، بەرە بەیانی ئەمڕۆ کاتژمێر سێ و پێنج خولەک، بوومەلەرزەیەک بە گوڕی 3.7 پلە بە پێوەری رێختەر لە دووری 24 کیلۆمەتر لە چەمچەماڵچەمچەماڵ و 32 کیلۆمەتر لە سلێمانی روویداوە.\n- سەربازانی سوپای داگیرکەری تورک لە سەر هێڵی سنووری هاوڵاتیەکی مەدەنی بە ناوی محێدین عەبدوڵڵا (50) ساڵانیان کوشت. بە پێی زانیاریەکان ئەو هاوڵاتیە لەسەر زەویە کشتوکالیەکانی، خەریکی کاری کشتوکاڵی بووە و بە گوللەی سەربازانی دەوڵەتی داگیرکەری تورک کوژراوە.(بڕوانە فایلی پەیوەندیدار)\n- سوپای تورکی داگیرکەر و چەتەکانی بە تۆپی جۆری ئۆبیس و هاوەن زەوییە کشتوکاڵییەکانی نێوان تل وەرد و مەردودیە لە 20 کیلۆمەتریی باکووری عەین عیسا بۆردومانکرد و لەو رێگەیەوە ئاگریان بەردایە دەخڵ و دانی هاووڵاتییانی ئەو ناوچەیە.\n- هاووڵاتییەک بە ناوی محەمەد حەسەن جابر هەوڵیدابوو لە رەقاوە بگەڕێتەوە بۆ گوندەکەی خۆی بە ناوی میرگین لە رۆژئاوای تەل خەلەف لە ناوچەی سەرێکانیسەرێکانی، بەڵام ئەو هاووڵاتییە لەلایەن چەتەکانی دەوڵەتی تورکەوە کوژراوە.\n- بەیانی ئەمڕۆ سوپای داگیرکەری تورک و چەتەکانی دەستیانکرد بە تۆپباران کردنی گوندەکانی ناوچەی شێراوا، دوای ئەوەش گوندەکانی شەرایان بە چەکی قورس کردە ئامانج.\n- کاتژمێر 02:00ی بەرەبەیانی ئەمڕۆ، لە زیندانی ناوچەی هۆل لە رۆژهەڵاتی حەسەکەحەسەکە، حەوت چەتەی داعش لە زیندانەکە هەڵهاتن. بە گوێرەی ئاژانسی هاوار، چوار لەو چەتە هەڵهاتووانە لەلایەن هێزەکانی قەسەدەقەسەدەوە دەستگیرکراونەتەوە و گەڕان بۆ دۆزینەوەی سێ چەتەی دیکە بەردەوامە.\n- تەندوستیی کەرکوک ڕایگەیاند، پێنج تووشبووی دیکەی کۆرۆنای چاکبوونەوەتەوە و گەڕاونەتەوە ماڵی خۆیان. راشیگەیاند، لە ئێستادا تەنها 10 تووشبووی دیکە ماون و ئەوانیش لە ژێر چاودێریدان.\n- دوو کورتە فیلمی رۆئیا و لەبەر کچەکەم کە محەمەد فەرەجزادە کاری دەرهێنانی بۆ کردووە گەیشتنە قۆناغی کۆتایی فێستیڤاڵی ئیتاڵیا و پێشوازی لێکراوە.\n- وەزارەتی تەندروستیی تورکیا دەڵێت، لە ماوەی 24 کاژێری رابردوودا هەزار و 368 کەس تووشی کۆرۆنا بوون و 44 کەسی دیکەش گیانیان لەدەستداوە.\n- لە شاری مارکهام لە کەندا ئاگر لە ماڵی کوردێک دەکەوێتەوە و بەهۆیەوە منداڵێکی تەمەن 12 ساڵ گیان لەدەستدەدات، دایک و برایەکی دیکەی دەسووتێن و کوڕێکی دیکەشیان لە خانووەکە خۆی فڕێدەداتە خوارەوە و قاچێکی دەشکێت.\n#ئامەد | #کۆرۆنا | #وان | #مەریوان | #داعش | #خانەقین | #مەخموور | #دهۆک | #سۆران | #باڵەکایەتی | #هەڵەبجە | #کەرکوک | #رانیە | #هەولێر | #سلێمانی | #چەمچەماڵ | #سەرێکانی | #حەسەکە | #قەسەدە |\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 17-05-2020\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 17-05-2020\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 17-05-2020\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 17-05-2020\n 📡 ماڵپەڕ | 🏳 کوردیی ناوەڕاست | ماڵپەری کوردپا - 17-05-2020\n1. 👁 رێژەو ژمارەی هێزە چەکدارەکانی هەرێم نزیکە یان زۆر زیاترە لەو ووڵاتە پێشکەوتووەکانی جیهان\n2. 👁 لە دەشتی هەریر زیاتر لە 500 دۆنم زەوی برنجی کوردیی تێدا چێنراوە\n1. 👁 پارێزگاری سلێمانی؛ لیژنەی باڵای رووبەڕووبوونەوەی کۆرۆنا کۆبووەوە و ژمارەیەک بڕیار و رێکاری نوێی دەرکرد\n2. 👁 پەکەکە: فاشیستەکان گۆڕی شەهیدەکانمان دەشێوێنن چونکە لە ڕاستییان دەترسن\n3. 👁 راگەیاندراوی وەزارەتی تەندروستی ژمارە (83)\n4. 👁 راگەیاندنی ستادی نیزامی کۆمەڵە سەبارەت بە گیانلەدەستدانی هاوڕێیەکی پێشمەرگە لەبناری هەڵگورد\n5. 👁 هەپەگە: لە لێلیکان 2 سەربازی دوژمن کوژران\n6. 👁 وەزارەتی تەندروستیی هەرێمی کوردستان رێنمایی بۆ تاقیکردنەوەی قوتابیان بڵاودەکاتەوە\n7. 👁 کۆمەڵگای گەنجانی رۆژهەڵاتی کوردستان (کەجەرە) بە بۆنەی ساڵیادی شەهادەتی هێرش کارزان راگەیاندراوێکی بڵاوکردەوە\n8. 👁 یەکینەکانی تۆڵە لەدژی پۆلیسی تورک لە ئامەد چالاکیان ئەنجامدا\n1. 👁 زیا تاش (رەشۆ خەرزان)\n1. 👁 یووبیلی ئەڵماسی حیزبی دێموکڕات و چەند قسەیەک\n👌 ئەم بابەتە لەلایەن: (بەناز جۆڵا)ەوە لە: May 14 2020 7:37PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 20 2020 9:56AM باشترکراوە\n👁 ئەم بابەتە 37,544 جار بینراوە\n📷 فایلی وێنە 1.0.2 21 KB May 17 2020 10:38AM هاوڕێ باخەوان\n📷 فایلی وێنە 1.0.1 26 KB May 17 2020 10:08AM هاوڕێ باخەوان


لەبارەی توندکردنی سزاکانی سەر ئێران، بەحرەین پێشوازی لەبریارەکەی ئەمریکا کرد\nوەزارەتی دەرەوەی بەحرەین پێشوازی لەبڕیای ویلایەتە یەکگرتوەکانی ئەمریکا کرد لەبارەی لابردنی بەخشینی ئەو وڵاتانەی بازرگانی نەوت لەگەڵ کۆماری ئیسلامی ئێران دەکەن. بەپێی هەواڵێکی سکای نیوز، ئەمڕۆ سێ شەممە وەزارەتی دەرەوەی بەحرەین لەراگەیەنراوێکدا پێشوازی لەبڕیارەکەی ویلایەتە یەکگرتوەکانی ئەمریکا کرد لەبارەی لابردنی بەخشینی ئەو وڵاتانەی بازرگانی نەوت لەگەڵ کۆماری ئیسلامی ئێران دەکەن. لەراگەیەنراوەکەی وەزارەتی دەرەوەی بەحرەیندا هاتوە پشتگیری ئەمریکا دەکەن بۆ وشککردنی سەرچاوە داراییەکانی تیرۆرستان و ئەو رۆڵە خراپ و مەترسیدارەی ئێران لەناوچەکەدا دەیبینێت. […]\nداعش بەرپرسیارێتی خۆی لە هێرشەکانی سریلانکا راگەیاند\nرێكخراوی چەكداری داعش ئەمڕۆ سێشەممە بەرپرسیاریەتی خۆی لە زنجیرە تەقینەوەكەی یەكشەممەی رابردوی سریلانكا راگەیاند، کە بەهۆیانەوە زیاتر لە 300 کەس کوژران. ئاژانسی (ئەعماق)ی تایبەت بە رێكخراوی داعش ئەمڕۆ سێشەممە رایانگەیاندوە، “زنجیرە تەقینەوەكەی یەكشەممەی رابردو چەكدارانی ئەندام لە رێكخراوەكە ئەنجامیانداوە”، بەڵام هیچ بەڵگەیەك سەبارەت بە دروستی بابەتەكە نەخراوەتەڕو. تا ئێستاش لێكۆڵینەوەكانی روان ویگیواردین، وەزیری بەرگری سریلانكا بەڵگەی رون و ئاشكرای سەبارەت بە ئەنجامدەرانی تەقینەوەكان دەستنەكەوتوە. هاوكات روان ویگیواردین، وەزیری حكومەتی سریلانكا بۆ […]\nبەشێک لە گەنجینەکانى پارەو سامانى عومەر بەشیر ئاشکرا دەبن\nچەند سەرچاوەیەکی بەرپرس ئاشکرایان کردووە لە یەکێک لە نوسینگەکانی سەرۆکی پێشووی سودان چەند گەنجینەیەکی گەورە دۆزراونەتەوە کە هی عومەر بەشیر و براکانی بوون . رۆژنامەی ” ئەلتەییار ” بڵاویکردوەتەوە تەنیا سەرۆکی لەسەرکار لادراو و عەباسی برای کە بەگەندەڵیی تۆمەتبار کراون ژمارەی نهێنی ئەو گەنجینانە دەزانن . شەممەی رابردوو بریکاری داواکاری گشتی سودان کەلەلایەن ئەنجوومەنی سەربازییەوە راسپێردراوە بۆ رووبەڕووبوونەوەی گەندەڵی ، فەرمانی دەرکرد بە دەستگیرکردنی سەرۆکی پێشوو و وەرگرتنی وتە لێی […]\nنوسەر : chawigal لەبەرواری : نیسان - 22 - 2019 - 0 سەرنج\nزۆرن ئەوانەی زیاتر لە دەساڵە لە وڵاتە دیموکراسەکان دەژین بەتایبەت ئەوروپا” دەخوێنەوەو باس لە راستیەکان ناکەن و هەوڵی بەسەروەری کردنی یاسایان نەداوە، بەردەوام وەك تۆناردۆو گەردەلول کەوتونەتە هەڵدانەوەی کولتوری خۆمان و نەیان توانیوە بیگۆڕن بۆ شارستانیەکی نوێ لەکاتێکدا لەوڵاتی پڕیاساو واقعی ژیان دەژین کەپێمان دەڵین چۆن فێردەبن و چیبکەین بۆ گەیشتن بە سەربەستی تاك” هەوڵی چاکردنی هەڵەکانی کۆمەڵگەی کوردیان نەداوەو خۆیان حەشارداوە” ئەرکی ئێمە لەدەرەوەی ولات گەیاندنی شتەباشەکانە بۆ ناوخۆی […]\nگەنجێتی …. پشکۆ ناکام\n…….ماوەیەکە باس لەوە ئەکرێ کە خەڵکانێک خۆزگە بە زەمانی بەعس ئەخوازن و لێرە و لەوێ وێنەیەکی سەددام بڵاو ئەبێتەوە تا ئەو حەدەی کە سەعاتی دەستی بە وێنەی ” زێڕە” ەوە لە بازاڕا ئەفرۆشرێت ، رەنگە وەک دیاردەیەک لای خەڵکە ئاساییەکە سەیر و سەمەرە بێ ، بەڵام گەر تۆزێک لە دەور و پشتمان وورد بینەوە بەعس وەک ” فیکر ” ئێستاش ” نافذ المفعول “ە و بەعسیەکانیش لە ناومانا سەربەرز و […]\nنوسەر : chawigal لەبەرواری : نیسان - 21 - 2019 - 0 سەرنج\nئای… ئای… چه نده به ئازاره چه نده غه مگین ودل برینداره ده نگی ئه و موسیقایه ی که له کا سه ی ده وله مه نده کانه وه دیت وله نا و گویچکه ی بیده نگی هه ژاره کان ده زرینگیته وه؟؟!!\nخامنەیی بەرپرسێكی نوێ بۆ سوپای پاسداران دیاریدەكات\nتەلەفزیۆنی فەرمی كۆماری ئیسلامی ئێران رایگەیاند، ئایەتوڵا عەلی خامنەیی، رابەری باڵای شۆڕشی ئیسلامی ئێران فەرماندەیەكی نوێی بۆ سوپای پاسدارانی وڵاتەكەی دیاریكردوە. ئەمڕۆ یەكشەممە، تەلەفزیۆنی فەرمی تایبەت بە كۆماری ئیسلامی ئێران رایگەیاند، ئایەتوڵا عەلی خامنەیی، رابەری باڵای شۆڕشی ئیسلامی ئێران، فەرماندە “حسێن سەلامی” وەك فەرماندەی گشتی سوپای پاسدارانی وڵاتەكەی ناساندوە، ئەوەش دوای چەند رۆژێك لە بڕیارەكەی ویلایەتە یەكگرتوەكانی ئەمریكا دێت كە ئەو سوپایەی وەك گروپێكی تیرۆریست لە لیستی تیرۆری وڵاتەكەیدا هەژماركرد. […]\nزۆرینەی دانیشتوانی سلێمانی” ڕەسەنایەتی ئەوشارەیان نیە!؟ فەرەیدون کونجرینی\nنوسەر : chawigal لەبەرواری : نیسان - 20 - 2019 - 0 سەرنج\nسلێمانی پێك نەهاتوە تەنها لە یەك ناوچەو چەند گەڕەکێک” کەدێرینترینیان مەڵکەندی، کانیئەسکان، کۆیژە، سەرشەقام، چوارباخ، دەرگەزێن” بەڵکو سڵێمانی دەیان ناوچەی بەرفراوانی لە شارۆچکەو گوندی بەردەکەوێ و خەڵکەکەی خۆیان بەهاوڵاتی سلێمانی دەزانن” وەك دوکان و قەلادزێ و دەربەندی بازیان قەرەداغ و هەندێك لە ناوچەکانی گەرمیان و شارباژێڕ کە دوقەزاو سەدان گوندی لەخۆگرتوە و هەڵەبجەی جاران و شارەزور ناوپارێز تا دەگاتەوە بە سنورەکانی تری ئێران” خەڵکی ئەم ناوچانەی ئاماژەم پێداوە ڕەنگ […]\n“من سەرپەرشتی تیمی دانوستان دەکەم” مایک پۆمپیۆ: هیچ شتێک لەبارەی کۆریای باکور نەگۆڕاوە\nمایک پۆمپیۆ، وەزیری دەرەوەی ویلایەتە یەکگرتوەکانی ئەمریکا لەوەڵامی بەرپرسانی کۆریای باکوردا کە رایانگەیاندبو چیتر مامەڵەی لەگەڵدا ناکەن رایگەیاند، هیچ شتێک لەوبارەیەوە نەگۆڕاوە و هەر ئەو سەرپەرشتی تیمی دانوستانەکانی ئەمریکا دەکات. بەپێی ئاژانسی رۆیتەرز، ئەمڕۆ شەممە لەمیانەی کۆبونەوەی لەگەڵ وەزیری دەرەوەی ژاپۆن مایک پۆمپیۆ، وەزیری دەرەوەی ئەمریکا لەوەڵامی بەرپرسێکی کۆریای باکوردا کە رایانگەیاندبو، چیتر مامەڵەی لەگەڵ ناکەن رایگەیاند، هیچ شتێک لەوبارەیەوە نەگۆڕاوە و هەر ئەو سەرپەرشتی تیمی دانوستانەکانی ئەمریکا دەکات. دوێنێ هەینی […]\nخۆپیشاندانی هێله‌ك زه‌رده‌كان له پاریسی پایته‌ختی فه‌ڕه‌نسا ده‌ستیپێكرده‌وه و به‌وتنه‌وه‌ی دروشمی دووبارە نۆژەنکردنەوەی کڵێسای نۆتردام تەنها کێشەیەک نییە کە وڵاتەکە پێویستە چارەسەری بکات رێپێوانیان ئه‌نجامدا. به‌پێی ئاژانسی فرانس پرێس، ئه‌مڕۆ شه‌ممه جارێكی دیكه خۆپیشاندانی هێله‌ك زه‌رده‌كان ده‌ستیپێكردووه‌ته‌وه و خۆپیشانده‌ران هه‌وڵیانداوه بچنه ناو كۆشكی سه‌رۆكایه‌تی وڵاته‌كه‌وه. هێزە ئه‌منییه‌كانی فەڕەنسا لە پاریسی پایته‌خت بڵاوبونەتەوە بۆ رووبەڕووبونەوەی ئەگەری توڕەیی خۆپیشاندەرانی ناڕازی، هاوكات له خۆپیشانده‌كه‌ی ئه‌مڕۆدا 70 كه‌س ده‌ستگیركراون. هاوکات هێلەکزەردەکان چەند خۆپیشاندانیکی دیکەشیان لەدەوروبەری […]


سەرۆک ئۆباما داوا لە وڵاتانی جیهان دەکات خۆیان لە شەڕ دوور ڕابگرن\nبراک ئۆبامای سەرۆکی وڵاتە یەکگرتووەکانی ئەمەریکا لە وتارەکەی ڕۆژی دووشەممەی لە کۆبوونەوەی کۆمەڵەی گشتی نەتەوەی ەکگرتووەکان داوای لە وڵاتانی جیهان کرد خۆیان لە جەنگ و شەڕ بە دوور ڕاگرن و لەبری ئەوە بەشداری لە هەوڵە دیپلۆماتیە نوێیەکاندا بکەن بۆ چارەسەرکردنی شەڕوپێکدادانەکان لە سەرانسەری جیهاندا.\nهاوکات سەرۆکی ئەمەریکا گوتیشی ئەگەر ئێمە پێکەوە بە هەرەوەزی کارنەکەن، ئەوا زیانی ئاکامەکانی لە خۆمان دەکەوێت . سەرۆک ئۆباما گوتیشی بە پێکەوە کارکردنمان بەهێز دەبین.\nسەرۆک ئۆباما لە درێژەی وتارەکەیدا داکۆکی لە توانا و هێزی لەشکری ئەمەریکای کرد و هەروەها لە هەڵمەتی لەشکری ئەمەریکاش لە دژی یاخیبوانی دەوڵەتی ئیسلامی لە خۆرهەڵاتی ناوەڕاستدا کرد و گوتیشی گروپی دەوڵەتی ئیسلامی هەرگیز پەناگەیەکی سەلامەتیان نابێت.\nسەرۆک ئۆباما ڕەخنەی لە ڕووسیا گرت بۆ لکاندنی نیمچە دورگەی کریمیای ئۆکرانیا ساڵێک لەمەوبەر بە خاکەکەیەوە، هەروەها دەستێوەردانی ڕووسیاش لە پشتیوانیکردنی جوداخوازانی لایەنگرانی ڕووسیا لە هەرێمی خۆرهەڵاتی ئۆکرانیا . ئاماژەی بەوەش کرد کە سەپاندنی گەمارۆکانی سەر مۆسکۆ پێویستن لەبەر ئەوەی هیچ وڵاتیک بەبێ سزادانی ڕووسیا چاوپۆشی لە داگیرکردنی کریمیا ناکات.\nسەبارەت بە سوریا سەرۆک ئۆباما گوتی وەڵامێکی ئاسان بۆ کۆتایهێنان بە جەنگی چوار ساڵەی سوریا نیـیە، بەڵام گوتی کە دەبێت هەوڵی دیپلۆماسی بدرێت بۆ دەستەبەرکردنی ڕێکەوتنێک بۆ ئەوەی هاوڵاتیانی سوریا پێکەوە بە ئاشتیانە بژین.\nلە درێژەی وتەکەیدا گوتیشی دوای هەموو ئەو خۆێنڕشتن و کوشتارکاریـیە، سوریا ناتوانێت بگەڕێتەوە ڕەوەشی بەر لە جەنگەکە و داوای گواستنەوەی دەسەڵاتی لە سوریا کرد بە بێ بەشار ئەسەد.\nئەوەی جێی ئاماژەیە بەرپرسانی ئەرمەریکایی بەردەوام گوتویانە کە هیچ گۆڕانێکی سیاسی لە سوریادا نابێت هەتا ئەو دەمەی بەشار ئەسەد لە کورسی دەسەڵاتدا بێت.\nپێشبینی دەکرێت جەنگی سوریا ببێتە تەوەرەی وتووێژی چاوەڕوانکراوی نێوان سەرۆک براک ئۆباما و ڤلادمیر پوتنی سەرۆکی ڕوسیا کە بڕیارە لە درەنگانێکی دووشەممە ئەنجام بدرێت.


ژیانى زیاتر لە هەشت ملیۆن منداڵ لە مەترسیدایە – به‌ڕێوه‌به‌رايه‌تى گشتى شاره‌وانيه‌كانى سلێمانى\nیونیسێف رایدەگەیەنێت؛ به‌هۆی كه‌می بودجەکەیەوە رەنگە هاوكاریه‌كانیان بۆ هەشت ملیۆن و (500)هه‌زار منداڵی سوری رابگرن، بەوەش ژیانى ئەو منداڵانە دەکەوێتە مەترسیەوە.\nخیرت كابالاری به‌ڕێوه‌به‌ری به‌شی رۆژهه‌ڵاتی ناوه‌ڕاست و باكوری ئه‌فەریقا-ی رێكخراوی منداڵانی سه‌ر به نه‌ته‌وه‌یه‌كگرتوه‌كان (یونیسێف) له به‌یاننامه‌یه‌كدا رایگه‌یاندوه؛ به‌هۆی كه‌می بودجه‌وه مه‌ترسی ئه‌وه هه‌یه هاوكاریه‌كانیان بۆ هەشت ملیۆن و (500) هه‌زار منداڵی ئاواره‌ی سوریا رابگرن، له‌و ژماره‌یه‌ش شەش ملیۆن منداڵیان له‌ناوخۆی سوریان و دو ملیۆن و (500) هه‌زاریش ئاواره‌ی وڵاتانن.\nبه‌یاننامه‌كه ئه‌و بوارانه‌ی رونكردوەته‌وه كه مه‌ترسی راگرتنیان له‌سه‌ره ئه‌وانەش به‌رده‌وامی گه‌یاندنی ئاوی خواردنه‌وه بۆ یەک ملیۆن و (200) هه‌زار منداڵ له‌كه‌مپه‌كان، هه‌روه‌ها چاودێری ته‌ندروستی و خۆراكی پێنج ملیۆن و (400)هه‌زار منداڵی ئاواره و هاوكاریی مادی (500)هه‌زار منداڵ بۆ درێژه‌دان به خوێندن، و دابه‌شكردنی جل و به‌رگ و به‌تانی له‌وه‌رزی زستاندا.\nئه‌مڕۆ نرخى نه‌وت به‌م شێوه‌يه مامه‌ڵه‌ى پێوه‌ده‌كرێ...


دیدارەكانی بەریز فەلاح مستەفا وەزیری حكومەتی هەریمی كوردستان ولیپرسراوی پەیوەندیەكانی دەرەوەی حكومەتی هەریم\nدوا چالاكی هه‌لبژارده\nنوینه‌ری حكومه‌تی هه‌رێمی كوردستان له ئوسترالیا پیشوازی له كونسوڵی گشتی...\nئوسترالیا.. خزمه‌تكردنی پێشمه‌رگه دێرینه‌كانی كوردستان به‌رز راده‌گیرێت...\nپەترێرك مارلویس رۆفائیلی یەكەم سەردانی بارەگای حكومەتی هەرێمی كوردستانی كرد...\nئەنجومەنی وەزیران دوایین پێشهاتەکانی گفتوگۆ لەگەڵ حکومەتی فیدراڵی...\nئەمڕۆ چوارشەممە 2020/11/25 ئەنجومەنی وەزیرانی هەرێمی کوردستان بە سەرپەرش...\nپرسەنامەی حكومەتی هەرێمی كوردستان بەبۆنەی كۆچی دوایی (د....\nبە بۆنەی کۆچی دوایی (د. فرسەت سۆفی) پارێزگاری ھەولێر، حكومەتی هەرێمی &...\nڕاگەیەندراوێک لە حکومەتی هەرێمی کوردستانەوە سەبارەت بە تێپەراندنی...\nحکومەتی هەرێمی کوردستان وێڕای دەستخۆشی كردن لە نوێنەرانی هەرێمی ک...\nئەنجومەنی وەزیران بە تووندی ئیدانەی هێرشی پەکەکە بۆ...\nئەمڕۆ چوارشەممە 2020/11/4 ئەنجومەنی وەزیرانی هەرێمی کوردستان، بە سەرپەرž...\nلیژنەی باڵای رووبەرووبونەوەی ڤایرۆسی كۆرۆنا چەند بڕیارێکی لەبارەی...\nڕۆژی 2020/11/1 بە سەرپەرشتیی ڕێبەر ئەحمەد وەزیری ناوەخۆ و بە ئامادەبوونی و&#...\nكاتژمیر: 6.35 سەرلەبەیانی\nبەریز فەلاح بەكر وەزیر لە حكومەتی هەریمی كوردستان ولیپرسراوی پەیوەندیەكانی دەرەوە بە سەردانیكی رەسمی بۆ ئەم ولاتە گەیشتە فرۆكەخانەی سیدنی لە ئوسترالیاو لە لایەن بەریز هەڤال سیان نوینەری حكومەتی هەریمی كوردستان لە ئوسترالیاو چەند نوینەریكی كۆمیونیتی\nكورد پیشوازی لی كرا. دوایی پیكەوە میوانی بەریزیان گەیاندە ئەو جیگایەی بۆی دیاری كرابوو ، لەویش لەلایەن بەریز هەڤال سیان و پیشوازیكارانی تر بەخیر هاتنی لیكرا و ئەویش لە وتەیەكی كورتدا سوپاسی كردن و دەربارەی هەندی لەو مەسەلانەی كە گرنگی خۆی لەلای كۆمینیتی كورد هەیە دوا ، وەكو\nرەوشی ئەمنی وئاسایشی كوردستان بە تایبەتی عیراق بەگشتی ، كیشەی جیبەجیكردنی بەندی 140 ی دەستوری هەمیشەیی عیراق و بەرهینان لە كوردستان و كارتیكردنی لە رەوتی پەرەپیدانی هەریم.\nكاتژمیر : 2.00 ی پاش نیوەرۆ\nدیداریك لە ئۆفیسی حكومەتی هەریمی كوردستان لە ئوسترالیا ونوینەرانی ئەم حزبە سیاسیانە ی كوردستان و عیراق تیا بەشداریان كرد:\nیەكیتی نیشتمانی كوردستان\nحزبی شیوعی عیراقی\nحزبی شیوعی كوردستان\nحزبی نیشتمانی ئاشوری\nبزوتنەوەی دیموكراتی ئاشوری\nبیت نهرینی دیموكراتی\nئەنجومەنی نەتەوەیی كلدان\nیەكیتی دیموكراتی كلدان\nئەنجومەنی بالای شورشی ئیسلامی لە عیراق\nپیشەكی بەریز هەڤال سیان بەخیرهاتنی بەریز بەكری كرد بۆ ئۆفیسی حكومەتی هەریمی كوردستان لە سیدنی – ئوسترالیا ، وە هیوای سەركەوتنی بۆ خواست لەو دیدارانەدا كە لەگەل كاربەدەستە بالاكانی حكومەتی ئوسترالیادا ئەنجامی دەدا كە پرۆگرامەكەی لەلایەن ئۆفیسی حكومەتی هەریمەوە لە ئوسترالیا ئامادە كرابوو، دوایی بەریز هەڤال باسی ئەرك و چالاكیەكانی ئۆفیسی ئوسترالیای كرد.\nهەروەها میوانەكانیش بە گەرمیەوە بەخیر هاتنی بەریز بەكریان كرد وهیوای سەركەوتنیان بۆ خواست لە جیبەجیكردنی ئامانجی ئەم سەردانەی و هەلیكی رەخساویش بوو بۆ ئەوەی چەند پرسیاریكی لی بكەن دەربارەی رەوشی عیراق بەگشتی و كوردستان بە تایبەتی.\nلە كۆتایی ئەم دیدارەدا بەریز بەكر سوپاسی ئامادەبوانی كرد كە بەو شیوە دلسۆزانەیە پیشوازیان لیكرد.\nكاتژمیر 12ی نیوەرۆ\nگەیشتنە كانبیرا و لەوی بەریزان فەلاح بەكرو هەڤال سیان لەلایەن بالیۆزی عیراق بەریز غانم تەها شبلیەوە پیشوازیان لی كرا\nئینجا بە پیی پرۆگرامیك كە پیشتر ئامادە كرابو سەردانی بالیۆزخانەی عیراقیان لە كانبیرا كرد ، لەوی لەلایەن بالیۆزو سكرتیری یەكەم و قونسولەوە بەخیرهاتنیان لیكرا . وەلە دیداریكی كورتدا لە بالیۆزخانەی عیراق رەوشی ولات وئەنجامەكانی سەردانی ئەم دواییەی وەفدی كوردستان بۆ بەغدا تاووتوی كرا\nكاتژمیر 4.00 ی ئیواری\nئەو خالانەی كە لە دیداری بەریز پۆل كەلڤەرت سەرۆكی ئەنجومەنی پیرانی ئوسترالیا (سینات) باس كرا:\n- پوختەیەك دەربارەی رەوشی سیاسی وئاینی وكۆمەلەی كراوەی كوردستان\n- لەناوبردنی بنەماكانی رژیمی پیشوی رژیمی سەدام حسین لە پیناوی بنیاتنانی پیویستیەكانی بەرەوپیشەوە چوون.\n- ململانیی نیوان شیعەو سوننە\n- بەهیزكردنی حكومەتی یەكیتی نیشتمانی بەو رادەیەی لە توانایدا هەبی بەرەنگاری دەستیوەردانی دەولەتە دراوسیكان بكات\n- بەهیزكردنی هەم ئاهە نگی كاركردنی نیوان سوپاو پۆلیسی عیراقی\n-كراوەیی كوردستان لەبەردەم بزنسدا ( بەردەوامی گەشتی ئاسمانی بۆ كوردستان)\nكاتژمیر: 7.00 ئیواری\nبە دەنگەوەچوونی داوەتنامەیەك لەلایەن دەولەتی یەكگرتووی ئیماراتەوە بە بۆنەی 35 سالەی دامەزراندنی دەولەتی ئیمارات ، بە ئامادەبوونی بەریز بالویزی عیراق وبەریز فەلاح بەكرو بەریز هەڤال سیان ، لەوی لە لایەن بالیۆزی ئیمارات و خیزانەكەیەوە زۆر بە گەرمی پیشوازیان لی كرا.\nئەمەش هەلیكی چاك بوو بۆ ئەوەی بەریز بەكر چاوی بە دیپلۆماتەكانی هەندی لە ولاتانی عەرەب و جیهان بكەویت ودەربارەی رەوشی عیراق وكوردستان لە گەلیاندا قسە بكا. ئەوانیش زۆر ئەم دیدارەیان پی خۆش بوو كە توانیان لە گەل كاربەدەستیكی رەسمی كوردستاندا بئاخڤن.\nكاتژمیر: 11 ی بەیانی\nدیداریك لە گەل بەریز ئەلیكسەندەر داونەر وەزیری دەرەوەی ئوسترالیا\n- بەریز داونەر بەخیرهاتنی بەریز بەكری كرد ، وبەریز فەلاحیش سوپاسگوزاری خۆی پیشكەش بە ولاتی ئوسترالیا كرد بۆ ئەو رۆلەی لە ئازادكردنی عیراقدا هەیبوو ، لەدواییدا بەریز دیوك چیستەر و دەیڤد وینزەر (راویژكاری وەزیری دەرەوە) دریژەیان دا بەكۆبوونەوەكە كە تیایدا خاتو ربیكا گریندلەی بەشداری كرد.\n- پیناسەكردنی رەوشی هەنوكەیی سیاسی و كۆمەلایەتی كوردستان لەلایەن وەزیر بەكر\nو ئەوەی روونكردەوە كە پیكەوەنانی كۆمەلیكی دیموكرات لە عیراقدا پیویستی بەیارمەتیەكی فراوان هەیە.\nبەریز دیوك :\nحكومەتی عیراق دەبی چ ری وشوینیك بگریتە بەر بۆ دابینگردنی ئاشتی.\nزۆر هیزی دەرەكی هەن كە پالە پەستۆ دەخەنە سەر حكومەت، لەم حالەتەدا پیویستە كاریكی وا بكری كارتیكردنی نەگەتیڤی ئەو دەستیوەردانە دەرەكیانە كەم بكریتەوە.\nچەند كاتی پیدەوی تاوەكو سوپاو پۆلیسی عیراقی بتوانن كۆنترۆلی رەوشی ئاسایشی ناو بەغدا بكەن.\nوا تەقدیر دەكری لە دەورو بەری دووسالدا پۆلیس وسوپای عیراق بتوانن دەستەلاتی كۆنترۆلكردنی ئاسایشی رۆژانەی ناو بەغداو هەموو عیراق لە هیزە فرەرەگەزەكان وەرگرن .\nئەو هۆیە سەرەكیانە چین كە لەوانەیە ببیتە هۆی پارچە پارچە بوونی عیراق؟\nخەلكی عیراق لەسەر چارەسەری سیستەمیكی فیدرال دیموكرات ریككەوتن ، وە بە شیوەیەكی ئازادانە بریاریاندا لە نیو ئەو سیستەمەدا بمیننەوە ، هەموو گروپە سیاسیەكانی عیراق لەگەل عیراقیكی فیدرالی دیموكراتدان، دەستوری عیراق نیشانە بەوە دەدا كە عیراق دەولەتیكی فیدرال دیموكراتە و هەموو گروپەكان لە سەر ئەم بنچینەیە ریككەوتون ، گەلی كوردستان لەو پیودانگەوەو كار دەكا ، كە حكومەتی بەغدا ببیتە حكومەتی نیشتمانی هەموو عیراق و خەلكی دەیانەوی سیستەمیكی فیدرالی ئەوتۆ ببینن كە تیایدا هەریمەكان حوكمی خۆیان بكەن وسەر بە حكومەتی بەغداش بن.\nباری ئابووری كوردستان لە چیدایە؟\nئابوری كوردستان بەرەو بازاری كراوە دەروا و، كردنەوەی فرۆكەخانەی نیو دەولەتی ئاسانكاری خستۆتە بەردەم هاتوچۆكردنی كوردستان ، هەروەها حكومەت پشتگیری لە وەبەرهینان دەكا و بە تایبەتیش وەبەرهینانی سەرمایە بیانیەكان لە ریگەی دروستكردنی پەنەلیكی تایبەت بۆ ئەم مەبەستە.\nپەیوەندی نیوان توركیاو كوردستان چۆنە؟ حكومەتی ئیوە چۆن هەلس وكەوت لەگەل گومانەكانی توركیادا دەكات؟\nحكومەتی كوردستان گرنگیەكی زۆری داوە بە پیوەندی ئاشتیخوازانە ی خۆی لە گەل توركیا، هەروەها كوردستان خۆی بە پارچەیەك لە عیراق دەزانی وبروای بەوە هەیە كە ئەمە شتیكە دراوسیكان بۆیان نیە خۆیانی لە قەرە بدەن .\nكوردستان دەیەوی پارچەیەك بیت لە چارەسەری نەك پارچەیەك بیت لە قەیرانیك.\nحكومەتی كوردستان پیی خۆشە ئوسترالیا بالیۆزخانەی خۆی لە كوردستان بكاتەوە .\nخەلكی كوردستان بۆ پیكەوەنانی عیراقیكی یەكگرتووی بە هیز كاردەكەن .\nئیستاش خەلكیكی زۆر لە خوارەوەی عیراق بەرەو كوردستان هەڵدەكشین ، چونكە كوردستان هەریمیكی ئارام و پا بەندی شارستانیەنە.\n11.40 ی بەیانی\nدیداریك لە گەل ئیان ماكفارلین وەزیری پیشەسازی و گەشت وگوزارو سەرچاوەكان\nسۆپاس بۆ ئەو پشتگیریەی ئوسترالیا بۆ كوردستانی كردوە ، هەر لە پیش روخانی رژیمی سەدام حسینەوە كوردستان خەباتی بۆ دروستكردنی عیراقیكی دیموكراتی فیدرال كردوە\nكوردستان چەند ئارامە؟\nهەر لە سالی 1991 وە كوردستان ولاتیكی ئارام بوە ، لە سالی 1992 كوردستان حكومەتی خۆی دامەزراندوە و ەلە پیناوی بنیاتنانی سیستەمیكی دیموكراتتدا بۆ هەموو عیراق خەباتی كردو\nئایا حكومەتەكەی ئیوە هەتا دوای روخانی رژیمی سەدام حسین بە شیوەیكی ئاسایی كاری خۆی كردوە ؟\nبەلی ، هەر لە سالی 1992ەوە حكومەتی ئیمە كاری خۆی كردوە، وە ئەم دەست بەكاربوونەی هەر بەردەوام بوە لەسەردەمی رژیم وپاش روخانیشی.\nتیروانینی حكومەتی بەغدا بەرامبەر فیدرالیزم ودیموكراسی چیە؟\nحكومەتی كوردستان ئامادەیی خۆی پیشان دا كە یارمەتی دامەزراندنی رژیمیكی فیدرالو دیموكرات لە عیراق بدا ، بیگومانیش لە نیو حكومەتەكەی بەغدادا چەندین كورد هەن.\nئاینی سەرەكی لە كوردستاندا چیە؟\nزوربەی خەلكەكەی موسلمانن ، بەلام خەلكی كوردستان خۆی لە خۆیدا خەلكیكی میشك كراوەن وچەندین ئایینی تریش پیكەوە بە ئاشتی دەژین.\nپیشكەوتنی ئابوری و وبەرهینان لە كوردستان چۆن نەش و نما دەكەن؟\nحكومەتی كوردستان پشتگیری لە وەبەرهینانی سەرمایەی بیانی دەكا بە راگەیاندنی یاسای وەبەرهینان و دامەزراندنی پەنەلی وەبەرهینان بە مەبەستی سەرەكیی پشتگیریكردنی كۆمپانیا بیانیەكان . كوردستان لە سەرچاوەی سامانی سروشتیدا ولاتیكی دەولەمەندە وپیشوازی لەو كۆمپانیایانە دەكا كە لە میانەی پیشەسازیەكاندا كار دەكەن. وە بە هۆی ئەوەی كوردستان سروشتیكی جوگرافی نایابی هەیە ، ئەمە وای كردوە كە هەلیكی چاك لە بەردەم گەشت وگوزاردا برەخسص.\nپیویستیمان بە دروستكردنەوەی ژیر خانی ولاتەكەمان هەیە ، زوربەی دیهاتەكانی كوردستان لە سەردەمی رژیمی سەدام حسیندا روخینران ، لە پینج هەزار گوند چوارهەزارو پینج سەدیان تیكدراون و پیویستیشە درۆست بكرینەوە.\nئایا بینای كۆمەلایەتی لە كوردستاندا درستكراوەتەوە؟\nلە80% ی گوندەكانی هەریم دروست كراونەتەوە ، لە پاش روخاندنی رژیمی سەدام حسینەوە ئابوری هەریم روو لە بوژانەوەیە ، خەلكەكەش دەیانەوی تواناكانیان وەبەرهەم بینن و بەشداری لە بیناكردندا بكەن ، كوردستان بروای بە بازاری كراوە هەیە و هیواداریشە ئەو تیگەیشتنە لە هەموو عیراقدا سەرچاوە بگری.\nئایا چ هەلیك بۆ كۆمپانیاكانی ئوسترالیا لەوی دەرەخسی؟\nكۆمپانیاكانی سەر بە دەولەتانی هاوپیمان هەلی زیاتریان لە بەردەمدایە بۆ كاركردن لە كوردستان.\nئایا هەلی ئەوە هەیە كە وەبەرهینانی هاوبەش لە نیوان كۆمپانیا كوردیەكان وئوسترالیەكاندا دروست ببی؟\nبەلی كار لە سەر ئەو جۆرە پەیوەندیە هاوبەشانە كراوە.\nلە چ ریگایەكەوە كوردستان نەوتی خۆی دەنیریتە دەرەوە؟\nكوردستان نەوتی خۆی لە ریگای توركیاوە دەنیریتە دەرەوە چونكە ئەوە لەبارترین ریگایە كە ئیستا لەبەر دەستماندا بی. ئەگەر ئەم نەوتە لە ریگای خواروەوە بنیرینە دەرەوە لەوانەیە مەترسی تەقاندنەوەی هەبی.\nئوسترالیا یارمەتیدانی عیراق بە بەشیك لە لیپرسراویتی نیو دەولەتی خۆی دەزانی ، ئوسترالیا پیی خۆشە پەیوەندی نیوان كۆمپانیا ئوسترالی وعیراقیەكان لە مەیدانی وەبەرهەمهینانی هاوبەشدا لە پاشەرۆژدا ببینی.\nكوردستان بەخیر هاتنی كۆمپانیاكان وكونسولخانەی ئوسترالیا دەكا لە هەریم.\nخوانی نیوەرۆ لەسەر داخوازی خاتو دیبورا ستۆكس سكرتیری یاریدەدەری یەكەمی وەزارەتی دەرەوە بە ئامادەبوونی گەورە كاربەدەستانی هەمان وەزارەت.\nسوپاسی ریكخراوە غەیرە حكومیەكانی كرد و وتی رژیمی سەدام حسین مامەلەی لە گەل كورددا وەكو هاونیشتمانی دەرەجە دوو یان سی دەكرد ، لە دوای هەشتاكان رژیم زیاتر لە 180 هەزار مرۆڤی كوردی لە ناوبرد ، دەوروبەری 4500 گوندیشی ویران كرد\n-ئیمە هیچ كاتی گرفتمان لە گەل میللەتی عیراقدا نەبوە بەلكو گرفتی ئیمە لە گەل حكومەتی عیراقدا بوە، ئەمەش سیاسەتی بارزانی نەمر بوە هەر لە سەرهەلدانی شورشەوە تا ئیستاش.\n- ئیمە لە ریگەی پەرلەمانیكی هەلبژیرراوەوە لە سالی 1992دا بریارمان دا لە ریگەی سیستەمی فیدالەوە ببەستریین بە عیراقەوە ، لەو كاتەدا ئیمە هیچ پەیوەندیەكمان لە گەل رژیمی سەدام حسیندا نەبوو.\n-كوردستان ولاتیكی كراوەیە بۆ بزنس ، وە بە دەروازەی هەموو عیراق دادەنری ، چەندین كۆنفرانس و پیشانگای بازرگانی تیادا وە ئەنجام گەیاندراوە .\n- سیستەمی بانك\n- یاسای وەبەرهینانمان لە كوردستان هەیە وباوەرمان بە بازاری ئازاد هەیە بۆ كوردستان و هەموو عیراق.\n- كشانەوەی هیزەكانی هاوپەیمانان لە عیراق بی بەرنامەیەكی دیاروروون ئەنجامی نیگەتیفی لی دەبیتەوە.\n- كوردستان پشتگیری لە حكومەتی مالكی دەكات\n- بیروبۆچوونی كورد بۆ مەسەلەی كەركوك\nسوپاسی بەریز بەكریان كرد بۆ ئەو زانیاریە بە نرخانەی پیی راگەیاندن وباسی ئەوەیان كرد كە ماوەیەك بەر لە ئیستا وەزیری نەوتی عیراق سەردانی ئوسترالیای كردبوو ، دوایی ئامادەبوەكان دەربارەی یاسای هیدروكاربۆن پرسیاریان لە بەریز بەكر كرد .\nیاساكە روونە وبە گویرەی دەستور مافەكانی تیا روون كراونەتەوە ، بەغدا بە تەنیا ناتوانی باسی نەوت بكات ، یاسایەكی تایبەت بە هایدرۆكاربۆن كە بەشیكی زۆری تەواو بوە لەم زوانەدا دەردەچی\nنوینەری وەزارەتی بەرگری:\nچ كیشەیەك لە سەر فیدرالیەت هەیە؟\nبیرو بۆچوونی كوردی لەم بارەیەوە بۆ روون كردەوە.\nئەندامیكی لیژنەی پشكنینی چەكە بە كۆمەلكوژەكان:\nلە گەل دراوسیكانتاندا چۆن مامەلە دەكەن بە تایبەتی كە ئیستا فرۆكە خانەتان هەیەو ئاسمانیان بەكار دەهینن؟\nریز لە یاساو پەیوەندیەكانی نیوانمان دەگرین لە سەر بنەمای دەست نەخستنە كاروباری یەكتریمانەوە. كورد هەول دەدا ببیتە پارچەیەك لە چارەسەركردنی گرفتەكان و سەرەك وەزیرانی كوردستان داوای لە سەرمایەدارانی عەرەب كردوە كە لە كوردستانەوە دەست وەبەرهینان بكەن بۆ سوودی هەموو عیراق .\nئەندامیكی ئۆز ئەید:\nتا چ رادەیەك ماوە هەیە لە كوردستان كە ئوسترالیەكان لە ریگەی سیستەمی (ترستفاند) كار بكەن.\nكونسلخانەی خۆتان لە هەولیر بكەنەوە\nئیلیكتریك ، پالاوتەی نەوت ، راهینان ، فیركردن\nبریاری 986 ی نەوت بەرامبەر خواردەمەنی بە شیوەیەیەكی ناشیاو بە ریوە دەبرا وخەلكی عیراق وبە تایبەتی كورد سوودیان لی نەگرتبوو. ئاگاداری و ئامۆژگاری نەتەوەیەكگرتوەكانمان كرد بەلام گوییا لی نەگرتین، كورد گەلی قوربانی داوە بەلام هیشتاش هەر مافەكانی دەخوری.\n- بەشداربوەكان سوپاسی وەزیر بەكریان كرد بۆ ئەو روونكردنەوانەی بۆ ئەوهەمووبابەتانەی كە لە نیو كۆبونەوەكەدا باس كران.\nگروپی برادەرایەتی پەرلەمانی ئوسترالیا-عیراق\nسیناتۆر رۆس لایتفوت ، سیناتۆر جولیان مەك گواران ، سیناتۆر جۆرج براندیز، دكتۆر دەنیس جینسن ، سیناتۆر كونسیتا فیرافانتی – ویلز ، بەریز ئەندرۆ لامینگ ، بەریز ڤینسنت وولكوك و بەریز كەیس بلیس .\nپیناسەیەك دەربارەی میژو ورەوشی ئیستای كوردستان لە لایەن بەریز وەزیر بەكرەوە:\n- جیابوونەوەی سیاسی كوردستان لە عیراق لە 1991\n- هەلبژاردنی یەكەم پەرلەمانی كوردستان ودامەزراندنی حكومەتی هەریم لە 1992\n- كورد بە ئاشكرا لە سالی 2002 سەپۆرتی كۆتایی پی هینانی رژیمی سەدام حسینی كرد\n- كوردستان پالپشتی هیزە هاوپەیمانەكانی كرد و شان بەشانی هیزەكانی ئەمریكا لە باكور شەری كرد.\n-لەگەل روخانی رژیمدا ، حكومەتی كوردستان پشتگیری خۆی ورینمایی خۆی خستە بەردەست بەغدا.\nئایا ریگادانی حكومەتی عیراق بە دروستكردنی هەریمیكی كوردی ئامانجیكی ئەوتۆیە كە كورد قبولی بكا؟\nكوردستان گەورەترین نەتەوەیە كە ولاتی سەربەخۆی نیە ، حكومەت پیی باشە كە هەریمی كوردستان لە چوار چیوەی عیراقدا بمینیتەوە.\nئایا باشتر وایە فیدرالیەت بخریتە لاوەو دەستەلات بەسەر هەریمەكاندا دابەش بكری؟\nچاكترین بۆچوون ئەوەیە كە چەند هەریمیكی خاوەن دستەلات هەبی لە گەل بوونی حكومەتی ناوەند لە بەغدا.\nئایا هیزەكانی هاوپەیمان دەبی چی بكەن بۆ یارمەتیدانی كەمكردنەوەی توندو تیژی؟\n-بەهیزكردنی سوپاو پۆلیسی عیراق بۆ ئەوەی بتوانن مامەلە لە گەل ئەو رووداوانەدا بكەن كە هەموو رۆژی دەقەومی.\n- رەخساندنی توانای ئابووری كە ئەمە دەبیتە هۆی پەرەپیدانی هەلی زیاتری كاركردن.\n- گرنگە كە هیزە هاوپەیمانەكان ئەركەكانی خۆیان بەجی بهینن ، ئەگینا بی ئارامی لای خەلكی دروست دەبی.\nبە چی ریگایەك ئەوانە جی بەجی دەكرین؟\n-راهینانی هیزەكانی عیراق\n- پشتگیری كردنی حكومەت\n- قەدەغەكردنی دەست تیوەردان و كارتیكردنی نەگەتیفانەی ولاتانی دراوسی\nچی بوون ئەو هۆیانەی كە نەیانهیشت یاخیبوەكان هەمان كارتیكردنیان لە كوردستان هەبی؟\nخەلكی كوردستان كۆمەلیكی یەكگرتوەو دیموكراتیەت پەسەند دەكات و عیلمانیشە و ریزی بیروباوەرە ئاینیەكان دەگری.\nكاتژمیر 4.30 ئیوارە\nچاوپیكەوتنی خاتوو جولی بیشوپ، وەزیری پەروەردە، زانیاری و راهینان ، وەزیری یارمەتیدەری سەرەك وەزیران بۆ یارمەتیدانی ئافرەتان.\nدوكتۆر جەید شارپلس لە دیدارەكەدا بەشداری كردبوو\n- هەمووشتیك لەلایەن رژیمی سەدام حسینەوە لە عیراقدا ویران كرابو\n- عیراق ولاتیكی دەولەمەندە لە چەند لایەنیكەوە\nئایا نیسبەتی كورد لە عیراق چەندە؟\nوەزیر بەكر :\nنزیكەی لە سەدا بیست وپینجی عیراقیەكان كوردن و نزیكەی چوار ملیون كەسیان لە هەریمدا دەژین وكۆی كورد لە هەموو عیراقدا شەش ملیو ن كەسە. لە سالی ئایندەدا سەرژمیری گشتی دەكری بۆ دیاری كردنی نیسبەتی راستەقینە\n-كوردستان بە شیوەیەكی گشتی پشتگوی خرابوو ، لەبەر ئەوە بە ولاتیكی كشت وكالی ناسراوە و پیشەسازی نیە و كارگەشی تیا دروست نەكراوە.\n- حكومەتی كوردستان هانی خەلكی دەدا بچنەوە لادیكانیان و هەولی دروستكردنەوەیان بدەن.\n- كەم وكوری ژیرخان ئەوە دەگەیەنی كە كەمیەكی بەرچاو لە بوونی ساختمانی قوتابخانەدا هەیەو چەند قوتابخانەیەك لە ساختمانی قوتابخانەیەكدا دەوام دەكەن.\n- حكومەت كۆمەلگایەكی كراوەی پی باشە كە هانی فیربوون بداو هەموو كەسیكیش بتوانی سوودی لی ببینی.\n- خەلكی كوردستان لە پیشكەوتندان و بروایان بە مافی ئافرەتان هەیە و ریگاشیان بۆ خۆش دەكەن كە لە حكومەت و هەموو جیگایەكی كۆمەلگادا رۆلی خۆیان هەبی.\n- یارمەتیدانی عیراق لە لایەن ئوسترالیاو هاوپەیمانانەوە پیویستە بۆ ئەوەی لەسەر پیی خۆی راوەستی.\nئوسترالیا دەیەوی یارمەتی بدا،و لە مەیدانی پەروەردەو فیركردندا زۆرلە پیشە ، هەروەها چەندین مینحەی خۆیندنمان هەیە وەكو مینحەی (ئیندەڤۆر) كە ژمارەكەی لە پاشەرۆژدا زیاد دەكری ، هەروەها مینحەی دیكەش هەن كە پەیوەندە بە ( ئۆز ئەید) . ئوسترالیا لای پەسەندە كە قوتابی عیراقی وەربگری.\nریكخستنی دیداریك لە گەل مولحەقی رۆشنبیری عیراق وفەرمانبەرانی خویندنی جیهانیدا لە ریی ( بەشی خویندنی ئوسترالیا )وە بۆ تیگەیشتنی رەوشی خۆیندن لە عیراقدا.\nكاتژمیر : 3.30 ی ئیواری\nدیدار لە گەل وەزیر ئەریك ئەبیتز وەزیری پاراستنی سەرچاوە دەریاییەكان ودارستانەكان\nبەریز پیتەر گرین وود بەریوەبەری گشتی ئۆفیس لە دیدارەكەدا بەشداری كردبوو.\nلابردنی سەدام حسین سەركەوتنیكی گەورە بوو ، گرنگترین ئەركی ئیمە ئیستا دروستكردنی دەولەتە لە ریگای پەرەپیدانی ئابوری و دروستكردنەوەی ژیرخانەكان خویندنەوە ، كوردستان جیگایەكی كشتوكالیە و ئاویكی زۆری هەیە و خاوەن زەویەكی بە پیتە و كەش وهەوایەكی باراناوی و بەفرینی هەیە ، خەلكەكەشی حەزیان لە كاركردنە.\nچی جۆرە دانەویلەیەك لە كوردستان وەبەرهەم دەهینری؟\nهەموو جۆرە دانەویلەیەك لە كوردستان دەچینری، میوەهات (مۆزی لی دەرچی) و سەوزە و گەنم وجۆ، بە داخەوە لە سەردەمی رژیمدا گەلی لە دارستانەكانمان لە ناوبران ، چونكە رژیم وای دەبینی كە ئەو جیگایانە ، شوینی خۆشاردنەوەی پیشمەرگەكان بوون ، لە هەمان كاتدا ئەو بۆمبە كیمیاویانەی رژیم لەو ناوچانەدا بەكاری هینا وای كرد كە هەندی لەو جیگایانە بە كەلكی كشتوكال نەیەن .\n- كوردستان لە كۆمەلگای جیهان جیا كرایەوە ، چونكە وەكو ولاتیك نەناسرابوو ، خەلكی دەیانەوی ولاتەكەیان دروست بكەنەوە و دەستیان بە گەرانەوە كرد.\n- بە داخەوە كوردستان سودی لە گری بەندی نەوت بۆ خواردن وەر نەگرت ، چونكە هەموو ئەو داهاتە یەكسەر دەچوە گیرفانی رژیمەوە ، ئەمە وای كرد كە دەرامەتی هەریمەكەمان ئەوەندە كەم بیتەوە كە نەتوانی ژیرخانی خۆی دروست بكات وەكو دروست كردنی بەنداو كە پیویستە بۆ وزەی ئەلكتریك و ئاودان.\n- لە كوردستان هەلی ئەوتۆ رەخساوە كە سامانە ئاویەكان پەرە پی بدری وبەرهەمی ئاوی شیرین وەدەست بینین كە لە ماسی و سامانی ئاویدا خۆی دەبینیتەوە.\n- كوردستان دەروانیتە بەستنی پەیوەندی توند تر لەگەل ئوسترالیادا چ لە رووی سەردانەوە بیت یان راهینان وپرۆگرامی تر.\nدەربارەی عیراق بە گشتی قسەم بۆ بكە، كاروبارەكان لە راستیدا چۆن بەریوە دەچن؟\n- پرۆژەكانی حكومەت بەردەوام عیراق بەرەو پیشتر دەبات، لە ماوەیەكی نزیكی رابوردوودا دوو هەلبژاردن لە عیراق سازدرا ، وە خەلكی سەرەرای رەوشی نالەباری ولاتەكەیان روویان لە سنووقەكانی هەلبژاردن كرد بۆ پیكەوەنانی حكومەتی دیموكراتی, پەرەپیدانی ئابووری وكار فەراهەمكردن و فیركردن و گۆرینی پۆزەتیفانەی بیرو بۆچونی خەلك ، ئەوانە هەموویان پیویستیان بە كار هەیە.\n-خەلكی بەرز هاوكاری هیزە هاو پەیمانەكان هەلدەسەنگینن ، بەریزیشەوە دەرواننە قوربانیەكانیان كە قەت بە خۆرایی نەچوە.\n- خەلكیكی زۆر لە ئەنجامی سیاسەتەكانی رژیمی پیشوودا چەوسینرانەوە:\n180 هەزار كەس لە ئەنفالدا كوژران كە لە پیاو و ژن و مندال و پیر پیكهاتبوون ، هەش هەزار پیاوی بارزانی لە سالی 1983دا كوژران چونكە خزمی سەورۆك بوون ، ئەو كەسانەی كە تەمەنیان لە نیوان (11-80) سالاندا بوون گواسترانەوە بۆ كامپە زۆرە ملییەكان بەلام كەسیان نەگەرانەوە نیو كەس وكارەكانیان ، تا ئەمرۆش ئیمە گورستانی بە كۆمەل دەدۆزینەوە ، ئەوانەی كە دژی جەنگن پیویستە گوی بیستی ئەو چیرۆكانە بن ، ئوانە دەبی قسە لە گەل خیزانی ئەو قوربانیانە بكەن و گوی رایەلی چیرۆكەكانیان و چەوساندنەوەیان بن .\nئەوانەی كە دژی جەنگن دەبی بزانن چی روویدا چۆن خەلكەكە لەو وەختەوە كە هیزی هاوپەیمانان گەیشتنە ناوچەكە گوزەرانی خۆیان پەرەپیدا.\nچەند هیكتار زەوی ویران كراوە؟\nلە سالی 1961 ەوە تاوەكو روخانی رژیمی سەدام نزیكەی 41 بلیۆن دۆلاری ئەمریكی بە فیرۆ سەرف كراوە لە مەیدانی تیكدانی دەوروبەرو كشتوكالدا. حكومەت دەستی كرد بە شین كردنەوەی دارستانەكان ، بەلام گرفت لەوەدا بوو كە چۆن ئەو سەرچاوانە پەیدا بكەین كە تۆومان بۆ دابین دەكا.\n- كورد سەربەرزە بەوەی كە هەرگیز تیرۆری بەكار نەهیناوە بۆ گەیشتنە ئامانجەكانی و هەرگیز كەسی بی گوناهی نەفراندوە و نەكوشتوە.\n- بە بی دیموكراتیەت هەرگیز عیراق دروست ناكریتەوە و هۆی زۆری گیروگرفتەكانی عیراق دەگەریتەوە بۆ دەستیوەردانی ولاتانی دراوسی وەكو ئیران وسوریا.\n- گەورەترین روو بەرووبوونەوە لە عیراقدا نەبوونی ئەمن وئاسایشە ، پیویستە هیزە هاوپەیمانەكان یارمەتی بدەن بۆ راگرتنی دەستیوەردانی نەگەتیفانەی دەولەتانی دراوسی.\n- توركیا وا تیدەگا كە هەر گیروگرفتیك لەناو كۆمەلگای كورددا روو بدا لەوانەیە لە نیو كوردی توركیاشدا رەنگ بداتەوە.\n- عیراق لە مەیدانی راهینان و پرچەك كردنی هیزەكانیدا پیویستی بە یارمەتی هەیە. هەروەها پیویستی بە سەركردەی سوپایی راستگۆو چوست وچالاك هەیە.\n- زۆر گرنگە كۆمەلگای نیو دەولەتی پالپشتی عیراق بكا ویارمەتیشی بدات بۆ ئەوەی جاریكی تر بتوانی لەسەر پیی خۆی راوەستیتەوە.\n- كیشانەوەی هیزەكانی هاوپەیمانان لە عیراق دەبیتە هۆی نا ئارامی ولات ، ئەو هیزانە دەبی بمیننەوە تا ئەو كاتەی عیراقیەكان دەتوانن حوكمی خۆیان بكەن.\nسوپاس ئەمە شتیكی زۆر سەرنج راكیشە. زۆر جیی خۆشیە كە دەنگوباسی چاك دەربارەی عیراق دەبیستین ، لای ئوسترالیەكان زۆر گرنگە كە ئاگاداری شتە پۆزەتیفەكانی عیراق بن ، دیارە میدیا بابەتیانە ناروانیتە رووداوەكان و تەنها هەر باسی تەقینەوەی ئۆتۆمۆبیل و كوشتن دەكەن.\nپیمان خۆشە كە كوردستان ببیتە دەروازەی بزنس بۆ عیراق ، هەروەها ماوەیەكی فراوان لە بەردەم وەبەهینانی تیایە چ لە مەیدانی خویندن یان بینای ژیرخانەكان یان دروستكردن و پیشەسازی.\nخەلكانی ئوسترالیا لایان گرنگە گوی بیستی شتی پۆزەتیف بن ، من حەز دەكەم لە بلاوكراوەكەی خۆمدا بابەتیك دەربارەی ئەوەی تۆ بە منت راگەیاند بلاو بكەمەوە.\n- وەزیر ئەبیت داوای كردكە كۆپیەك لەو وینەیەی پیكەوە كیشایان بە ئیمیل بۆ بەریز پیتەر گریین وود بنیردریت.\nكاتژمیر: 4.30 ئیواری\nدیداری بەریز جیم لۆید وەزیری ناوخۆ و ناوچەكان و ریگاو بانەكان بە بەشداریكردنی خاتوو لیونی هەمینگ وەی (راویژكار).\nماوەی چەندە ئیوە لە ئوسترالیان؟\nئەوە چوار رۆژە لە ئوسترالیام ، بۆ ئەوە هاتووم كە سوپاسگوزاری خۆمان بە ئوسترالیا بگەیەنین بۆ ئەو یارمەتیەی لە پرۆسەی ئازادكردنی عیراق لە رژیمی سەدام حسین دای.\n- بە داخەوە شتیكی چاك نیە كە میدیا ئەو هەوالە خراپانە بلاو دەكاتەوە ، زۆر گرنگە خەلكانی ولاتانی هاوپەیمان باشی و خراپیەكان وەكو خۆی ببینن.\n- عیراق ولاتیكی دەولەمەندە بەلام رژیم هەموو سامانی ئەو ولاتەی بۆ كاروباری سوپایی و بۆ چەوساندنەوەی میللەت تەرخان كردبوو.\n- لە گەل روخانی رژیمدا هەل لە بەردەم میللەتدا رەخسا ولاتەكەی بنیات بنیتەوە.\n-بە بی یارمەتیدانی هیزە هاوپەیمانەكان میللەتی عیراق لەوانەبوو هەر لە ژیر رژیمی داپلۆسینەری سەدامدا بمایەتەوە.\n- خەلكی عیراق ئیستا دەتوانی ئیستا دەنگی خۆی بدا ودوو جار ئەم كارە راپەراندوە سەرەرای دەستدریژی وتوندوتیژی یاخیبوەكان.\n- كەم وكورتیەكی زۆر لە بنیاتی ژیرخانی ولاتەكەماندا هەیە تەنانەت مندالەكانمان دەبی بە شیفت بچنە قوتابخانە ، چونكە ساختمانی تەواوی قوتابخانەمان نیە.\n- نائارامی عیراق دەگەریتەوە بۆ دەستیوەردانی دراوسیكان ، و سوریاو ئیران هەریەكە ئەجندەی خۆیان هەیە لە سەپۆرتكردنی كاری توندوتیژی لە عیراق.\n- عیراق هەولی فیدرالیزم دەدات، لەگەل بوونی حكومەتی فیدرالی لە بەغدا\nهەروەكو حكومەتەكانی ویلایەتەكانی ئوسترالیاو حكومەتی فیدرال؟\nگرنگە لەوە دلنیابین مەسەلە پۆزەتیفەكان پیش دەخرین ، چونكە ئەمریكا وئوسترالیا\nلایان قورس دەبی بەرگری لە رەوشی ئیستایان بكەن لە عیراقدا.\nدەمانەوی ئەوە رابگەیەنین كە لە عیراقدا پیشكەوتن لە برەودایە ، كارەكە لەوی تەنها هەر بۆمب تەقینەوەو كوشتن نیە :\n- 80% لادیكان دروستكراونەتەوە و زوربەشیان لە جاران گەلی جوانتر بیناكراونەتەوە.\n- لەم نزیكانەدا فرۆكەخانەیەكی نیودەولەتی دەكریتەوە كە لەسەر زەویەك دروست دەكری پیشتر سەربازگە بوە.\n- ئیمە حكومەتیكی راستگۆمان پیویستە، كە پالپشتی خەلك بی و ئەو خەلكەش بروایان بە حكومەتە دیموكراتیەكەیان هەبی.\n- ئیمە دەمانەوی كۆمەلگای نیو عیراق ، بی گویدانە جیاوازی ئایین و بیروباوەرە جیاجیاكان پیكەوە بژین.\nئایا شیوەی حكومەتەكەتان دەشوبهیننە هەمان مۆدیلی سیستەمی حوكم لە ئوسترالیا؟\nپەیرەوی فیدرالیزم سازدراوە\nكورد عەرەب نین، بەلام حەز دەكەن لە گەل عەرەبدا شەریكایەتیەكی هاوبەشی وەكو یەكیان هەبی، گرنگە لەگەل گرفتەكانی كۆمەلگای عیراقدا مامەلە بكری ، كورد هاودەنگە لەگەل شارستانیەتی دونیای نویدا ، ئیمە پشتگیری لە مافی ئافرەتان دەكەین ، هەموو ئایینەكان قبوول دەكەین ، كوردستان دەیەوی ببیتە پارچەیەك لە عیراقیكی فیدرالی دیموكرات ، كورد هەرگیز پەنای نەبردۆتە بەر تیرۆر و توندو تیژی بۆ زیادكردنی دەستكەوتەكانی ، كوردستان بەهەشتیكی ئارامە بۆ عەرەبەكان و كریستیانەكانیش.\nئایا لە كوردستان هیچ توندو تیژی هەیە؟\nنەخیر لە كوردستان هیچ توندو تیژیەك نیە و كورد خەلكیكی ئاشتیخوازن و لەگەل چەندین كۆمیونیتی دیكەدا یەكسان دەژین.\nخاتوو هەمین گوای :\nوەزیری بەریز ئیوە خۆتان قەت دەرستان وتوەتەوە؟\nبەلی من ئارەزویەكی تایبەتیم هەیە بۆ فیربوون وتنەوەی زمانی ئینگلیزی ، رژیم ریگای نەدام لە عیراق بخوینم ، بەلام پاش 1992 توانیم بچمە بەریتانیا بۆ خویندن.\nخاتوو هەمین گوای:\nئایا هیچ بابەتیكت هەبوە لە رۆژنامەكانی ئوسترالیادا؟\nئەم بەیانیە لەگەل رۆژنامەكانی ئوسترالیادا قسەم كرد.\nچەندە ئیوە كاری بالیۆزی دەكەن؟\nلە 2004 دەستنیشان كرام و ئەوە چوار سالە كاری بالیۆزی دەكەم و ئەم چەند سالانە شارەزاییان پی بەخشیم\nئایا هیچ وتویژیك لە نیوان هەردوو پەرلەمانماندا هەیە؟\nگروپیكی برادەرانی ئوسترالی عیراقی دروست بوە\n- ئالوگۆری سوپاسگوزاری لە نیوان شبلی وئەوانی تردا كرا\nئەمەو لە دانیشتنەكاندا هەریەك لە نوێنەری حكومەتی هەرێمی كوردستان لە ئوسترالیا بەریز هەڤال سیان و بالیۆزی عیراق ئامادە بوون.\nدوا هەوال هه‌لبژارده\nبەرپرسى پەیوەندیەکانى دەرەوەى حکومەت سمینارێکى بۆ قوتابیانى بەشى زانستە سیاسیەکانى...\nقوباد تاڵەبانی لەگەڵ وەفدێکی باڵای وەزارەتی دەرەوەی ئەڵمانیا کۆبویەوە...\nسەرۆكی هەرێمی كوردستان لەگەڵ پێكهاته نه‌ته‌وه‌یی و ئاینیه‌كانی كوردستان كۆبوویەوە...\nCopyright KRG Australia


گۆڕان بۆ پارتی: پێمان نەوتوون چاوەڕێمان بکەن بۆ کاراکردنەوەی پەرلەمان – کوردی – RojNews.News\nگۆڕان بۆ پارتی: پێمان نەوتوون چاوەڕێمان بکەن بۆ کاراکردنەوەی پەرلەمان\n02/03/2020 - 7:04:15 pm\nچوؤرشەممە, 23 أغس 2017 – 10:53\nباژێروانی سلێمانی بزوتنەوەی گۆڕان وەڵامی لێدوانێکی فازڵ میرانی دەداتەوە و دەڵێت”پارتی و لایەنەکانی ترییش سەرپشک بن بۆ کاراکردنەوەی پەرلەمان، ئێمە بە کەسمان نەوتووە چاوەڕێمان بکەن”، ئاشکراشی دەکات، کە پارتی مەرجی هەیە بۆ کاراکردنەوەی پەرلەمان.\nشەوی ڕابردوو، فازڵ میرانی، سکرتێری مەکتەبی سیاسی پارتی دیموکراتی کوردستان-عێراق لە کۆنگرەیەکی ڕۆژنامەنووسیدا لە شاری هەولێر، لەوەڵامی پرسیاری ڕۆژنامەنووساندا لەبارەی چاوەڕیکردنی بزوتنەوەی گۆڕان بۆ کاراکردنەوەی پەرلەمان وتی:” پێویسته بۆ کاراکردنه‌وه‌ى په‌رله‌مان له‌سه‌ر حزبێک ڕانه‌وه‌ستین، چونکه په‌رله‌مان هى حزبێک نییه هى هه‌موومانه، ئه‌گه‌ر لایه‌نێک نه‌هات پێویست ناکات لایه‌نه‌کانی تر چاوه‌ڕوانى بکه‌ن”.\nلە بەرامبەردا، د.ئاسۆ مەحمود، باژێروانی سلێمانی بزوتنەوەی گۆڕان و ئامادەبووی کۆبوونەوەکەی ٢١ی ئەم مانگەی نیوان گۆڕان و پارتی، بە ڕۆژنیوزی وت:” پارتی و لایەنەکانی ترییش سەرپشک بن بۆ کاراکردنەوەی پەرلەمان، ئێمە بە کەسمان نەوتووە چاوەڕێمان بکەن”.\nئاسۆ مەحمود، وتیشی:”ئێمە هێزی دووەمین لە هەرێمی کوردستان وە سەرۆکی پەرلەمان لای ئێمە بووە، کێ دەچیتە ژێر بەرپرسیارێتی ئەو کاراکردنەوە با بڕوات، ئەوە مێژوو خۆی بڕیاریان لەسەر دەدات”.\nباژێروانی سلێمانی بزوتنەوەی گۆڕان، راشیگەیاند:”ئەو لایەنەی بەبێ گەرەنتی و بەبێ ڕێکخستنەوەی دۆخەکە لەگەڵ پارتی دەڕوات بۆ کاراکردنەوەی پەرلەمان، هیچ جیاوازیی نییە لەگەڵ پارتی”.\nلەبارەی ئەوەی، بزوتنەوەی گۆڕان بۆچی رازیی نابێت بە کاراکردنەوەی پەرلەمان، ناوبراو، وتی:”ئێمە و پارتی-یش لەگەڵ کاراکردنەوەی پەرلەمانین، بەڵام پارتی مەرجی هەیە و دەڵێت نابێت یاسای سەرۆکایەتی هەرێم هەموار بکرێتەوە”.\nوتیشی:”ئێمە وتمان مادام پەرلەمان دوو مانگ-ی ماوە، بەوەش ڕازین، کە لەم دوو مانگەدا یاسای سەرۆکایەتی هەرێم هەموار نەکرێتەوە، بەڵام دەبێت لایەنەکان بابەتی سەرۆکایەتی هەرێم چارەسەر بکەن، نابێت وڵاتێک هەبێت سەرۆکایەتییەکەی ناشەرعیی بێت، هەروەها با لایەنی کەم پەرلەمان حکومەت بخاتە ژێر باری ئەوەی کە سیستمی نیومووچە لابات و گوزەرانی خەڵک باش بکات، پارتی بەوەش ڕازیی نەبوو”.\nئاسۆ مەحمود، ئاماژەی بە داواکارییەکی دیکەی گۆڕان کرد و وتی: دەبێت گەرەنتی هەڵبژاردن بکرێت، نابێت لەژێر هیچ بارودۆخێکدا هەڵبژاردن دوابخرێت و پەرلەمانیش وەک سەرۆکایەتی هەرێم ماوەکەی درێژ بکرێتەوە، هەروەها داخستنی دام و دەزگا شەرعییەکانی هەرێمی کوردستان وەک شەڕی ناوخۆ تەحریم و تەجریم بکرێت.\nئاسۆ مەحمود، باژێروانی سلێمانی بزوتنەوەی گۆڕان، ئاماژەی بەو خاڵەش کرد، کە پارتی و گۆڕان لە کۆبوونەوەکەیاندا لەسەری ڕێککەوتتون، کە ئەویش کردنەوەی دەرگای هەردوولایانە بە ڕووی یەکتردا بۆ گفتوگۆ و وتی:”پێویست ناکا کەس نێوەندگیریی بکات لەنێوانماندا”.\nئەردۆغان هەڕەشەی هێرشی هەڕەمەکی بۆ سەر عەفرین دەکات\nقایمقامی خورماتوو: هیچ لایەنێک لەسەر ڕیفراندۆم قسەی لەگەڵ نەکردووین


✌ Şadî Mihemed - Dawud Sofî شەهیدان\n📅 کاتی تۆمارکردن Jul 3 2017 9:39PM\nNasnav: Dawud Sofî Nav û Paşnav: Şadî Mihemed Na [ زۆرتر... 👁] ✖ ✖ 0 0 ✔ 92% ✍ س.ئـ. 7/3/2017 9:39:40 PM\n✌ Yusuf Omer - Karker Şoreş شەهیدان\n📅 کاتی تۆمارکردن Jul 3 2017 11:23PM\nNasnav: Karker Şoreş Nav û Paşnav: Yusuf Omer Na [ زۆرتر... 👁] ✖ ✖ 0 0 ✔ 99% ✍ س.ئـ. 7/3/2017 11:23:32 PM\n✌ Ziyad Remedan - Rûstem Kobanê شەهیدان\n📅 کاتی تۆمارکردن Jul 3 2017 9:20PM\nNasnav: Rûstem Kobanê Nav û Paşnav: Ziyad Remedan [ زۆرتر... 👁] ✖ ✖ 0 0 ✔ 92% ✍ س.ئـ. 7/3/2017 9:20:43 PM\n📊 ئاماری تازەی توندوتیژی دژ بە ئافرەتان ئامار و راپرسی\n📅 کاتی تۆمارکردن Jun 15 2017 9:05PM\n👁 ئەم بابەتە 6,440 جار بینراوە\nڕۆژنیوز – ڕێزان محەمەد بەپێی ئامارەکانی بەڕێوبەرا [ زۆرتر... 👁] ✖ ✖ ✖ 2 0 ✔ 99% ✍ ئـ.ئـ.ف. 6/15/2017 9:05:53 PM\n📝 استلام مادة القمح من الفلاحين في منبج بەڵگەنامەکان\n📅 کاتی تۆمارکردن Jun 21 2017 11:34AM\n15-06-2017 [ زۆرتر... 👁] ✖ ✖ 0 0 ✔ 89% ✍ هـ.ب. 6/21/2017 11:34:36 AM\n📊 حیزبەکان تێبینییان لەسەر تۆماری دەنگدەران هەیە ئامار و راپرسی\n📅 کاتی تۆمارکردن Jun 15 2017 8:11PM\nهێمن ئەسکەندەر، ئەندامی دەزگای هەڵبژاردنی یەکگرتوو [ زۆرتر... 👁] ✖ ✖ ✖ 0 0 ✔ 89% ✍ ئـ.ئـ.ف. 6/15/2017 8:11:24 PM\n✌ داودی جەوانمەرد - کاوە جەوانمەرد شەهیدان\n📅 کاتی تۆمارکردن Dec 2 2015 8:47PM\nلە دایکبووی شاری سنەی رۆژهەڵاتی کوردستانە، لە کۆنگ [ زۆرتر... 👁] ✖ ✖ 1 8 ✔ 99% ✍ س.ئـ. 12/2/2015 8:47:44 PM\nدەزگای خێرخوازیی بارزانی لە چوارچێوەی هەوڵەکانی بۆ [ زۆرتر... 👁] ✖ ✖ 0 0 ✔ 99% ✍ ئـ.ئـ.ف. 6/15/2017 7:18:00 PM\n✌ زياد رمضان - روستم كوباني شەهیدان\n📅 کاتی تۆمارکردن Jul 3 2017 9:19PM\nالاسم الحركي: رستم كوباني الاسم والكنية: زياد رمض [ زۆرتر... 👁] ✖ ✖ 0 0 ✔ 92% ✍ س.ئـ. 7/3/2017 9:19:11 PM


لە سەردەشت كۆڵبەرێك بریندار كرا - تۆڕی میدیایی خەڵک\nكۆڵبەرێكی خەڵكی سەردەشت بە تەقەی ڕاستەوخۆی هێزە چەكدارەكانی ئێران بریندار كرا.\nڕێكخراوی مافی مرۆڤی هەنگاو بڵاویكردەوە، بەرەبەیانی ئەمڕۆ سێشەممە هێزە چەكدارەكانی ئێران لە سنووری سەردەشت تەقەیان لە پۆلێك كۆڵبەر كردووە و لە ئاكامدا كۆڵبەرێك بە سەختی پێكراوە.\nهەنگاو ئەوەشی بڵاوكردەوە، ئەو كۆڵبەرە ناوی سامان ڕەسووڵ زادە یەو لە ئێستادا بە مەبەستی چارەسەریی پزیشكی بۆ نەخۆشخانەیەكی شاری سەردەشت گوازراوەتەوە.\nلە میسر رووداوێكی دیكەی شەمەندۆفێر رووی دا\nخەڵك- بەشی هەواڵ بە ڕێكخراوی مافی مرۆڤی هەنگاو بڵاویكردەوە، كە بەهۆی هەرەسی بەفر لە چیاكانی سنووری ورمێی ڕۆژهەڵاتی كوردستان پێنج كۆڵبەر گیانیان…\n16 كۆڵبەر بوونەتە قوربانی\nخەڵك ڕێكخراوی هەنگاو بۆ مافەكانی مرۆڤ بڵاویكردەوە لەماوەی مانگی شوباتی ئەمساڵ، لانیكەم ١٦ كۆڵبەر و كاسبكار لە سنوورەكانی كوردستان كوژراون و بریندار…\nخەڵك لەسەر سنوری نێوان و ڕۆژهەڵات و باكووری كوردستان دوو كۆڵبەر لەلایەن هێزەكانی سنوری توركیاوە دەستگیركران و بەهۆی ئەشكەنجەدانەوە یەكێك لە دەستگیكراوەكان…\nكۆڵبەرێك لە ترسی هێزەكانی سوپا خۆی خستە ڕووبارێك و خنكا\nخەڵك كۆڵبەرێكی لاوی خەڵكی ئورمیە لە كاتی كۆڵبەریدا و بە هۆی ڕاوەدوونانی لەلایەن هێزە چەكدارەكانی ئێران خۆی فرێداوەتە نێو ڕووبارێك و گیانی لەدەست…\n02 ئازار 2021 2.08 pm\nخەڵك ڕێكخراوی هەنگاو بۆ مافەكانی مرۆڤ بڵاویكردەوە لەماوەی مانگی شوباتی ئەمساڵ، لانیكەم ١٦ كۆڵبەر و كاسبكار لە…\n10 مارس 2021 12.45 pm\nخەڵك كۆڵبەرێكی لاوی خەڵكی ئورمیە لە كاتی كۆڵبەریدا و بە هۆی ڕاوەدوونانی لەلایەن هێزە چەكدارەكانی ئێران خۆی فرێداوەتە…


نمایشی سەربازیی هێزە چەكدارەكانی ئێران\n- سەركۆماری ئێران، حەسەن روحانی: "بۆ چەندین سەدە گەلانی ناوچەكە پێكەوە ژیاون و كێشەیان نەبووە. وەك برا ژیاون و پابەندی مافی دراوسێیەتی بوون. ئەگەر ئەمڕۆ كێشەیەك هەیە، هۆكارەكەی داگیركاریی ئەمریكا و ئیسرائیلە".\nMuhammet Kurşun,Mohammed Baqi Hussein | 18.04.2019\nبەبۆنەی رۆژی نەتەوەیی سوپاوە، هێزە چەكدارەكانی ئێران لەسەرتاسەری ئەو وڵاتەدا نمایشی سەربازییان ئەنجامدا.\nبەبۆنەی 18ی نیسان رۆژی نەتەوەیی سوپاوە، بەئامادەبوونی سەركۆماری ئێران، حەسەن روحانی و بەرپرسانی باڵای سەربازیی ئەو وڵاتە، لەبەردەم مەزاری سەركردەی شۆڕشی 1979ی ئێران خومەینی لە تارانی پایتەخت، رێوڕەسمێكی سەربازی بەڕێوەچوو.\nحەسەن روحانی لێرەدا وتارێكی پێشكەشكرد و ئاماژەی بەوەدا، ئەمریكا و ئیسرائیل هەڕەشەن بۆ سەر سەقامگیریی ناوچەكە و گوتی: "چەندین سەدە گەلانی ناوچەكە پێكەوە ژیاون و كێشەیان نەبووە. وەك برا ژیاون و پابەندی مافی دراوسێیەتی بوون. ئەگەر ئەمڕۆ كێشەیەك هەیە، هۆكارەكەی داگیركاریی ئەمریكا و ئیسرائیلە".\nئەو رایگەیاند كە ئەمریكا دژی بەهێزبوونی وڵاتانی ناوچەكەیە و گوتی: "ئەمریكا ئەو هێزانەی خۆشناوێت كە خۆیان رادەستی ناكەن و سەر بۆ شكۆی دانانەوێنن. وەرن با پێكەوە ناوچەكەمان لە داگیركاران پاكبكەینەوە".\nلە پاڵ تارانی پایتەخت لە شارەكانی دیكەی ئێران و ناوچەی كەنداویش رێوڕەسمی سەربازی بەرێوەچوو.\nهەشتی نیسان سەرۆكی ئەمریكا، دۆناڵد ترەمپ ناوی سوپای پاسدارانی ئێرانی خستە لیستی رێكخراوە تیرۆریستییەكانەوە و لەبەرامبەریشدا ئەنجوومەنی باڵای ئاسایشی نەتەوەیی ئێران ناوی فەرماندەیی هێزەكانی ناوەندی ئەمریكا (CENTCOM)ی خستە لیستی رێكخراوە تیرۆریستییەكانەوە.\n"وه‌ڵامی ئه‌نجامده‌رانی هێرشكردنه سه‌ر کەشتییە نه‌وت هەڵگرەكه ده‌ده‌ینه‌وه"\nئێران دەنگۆیەکی سعوودیە بۆ هێرشکردنە سەر کەشتییە نەوتهەڵگرەکان بەدرۆ دەخاتەوە\nسعوودیه.. کردنە ئامانجی كه‌شتییه‌كی نه‌وتهه‌ڵگری ئێرانی\nله سنووره ئاوییه‌كانی سعوودیه ته‌قینه‌وه له تانكه‌رێكی نه‌وتی ئێرانیدا روویدا\nلێدوانی روحانی سه‌باره‌ت به ئه‌گه‌ری ئۆپه‌راسیۆنی توركیا بۆسه‌ر خۆرهه‌ڵاتی فورات\nخامنەیی: ''دوژمنان هه‌وڵی نانه‌وه‌ی ناكۆكی ده‌ده‌ن"


مۆركی خەم لە گۆرانی عیراقیدا – Knwe.org\nسەرەکی » کەلتوور » مۆركی خەم لە گۆرانی عیراقیدا\nخەم لە گۆرانی عیراقیدا بەشێوەیەكی زۆر روون دەردەكەوێت، تەنانەت لەو گۆرانیانەش كە ئاوازەكانیان لەسەر ریتمێكی خێرایە، هەدیە حسێن نوسەرێكی عیراقی دانیشتووی عەممانە و لەو بارەیەوە بەشێوەیەكی ورد باس لەم بابەتە دەكات.\nهەدیە حسێن لە نووسینێكیدا كە چەند ساڵێك لەمەوبەر لە ر‌ۆژنامەی (الرأی)ی ئەردەنی بڵاوكرایەوە دەڵێت:»پرسیارت لێدەكەن: بۆچی ئەو هەموو خەمە لە گۆرانی عیراقیدا هەیە؟ وەڵامیان دەدەیتەوە: مێژووی عیراق بخوێننەوە. لەبەر ئەوەی ئێمە لە سەردەمێکی زۆر خێرادا دەژین و كاتمان بۆ خوێندنەوە نییە، تا نەهامەتییەكان لە مێژووی ئەم وڵاتەدا بخوێنینەوە، ئەوا وەڵامەكە دەتوێتەوە و دەڕوات و پرسیارەكەش خۆی بەدوور دەگرێت، تا ناو بە ناو سەر دەردێنێت وەك رووەكێك كە خۆشت نازانیت لە كوێوە سەوز دەبێت و سەر دەردەهێنێت».\nئەو نووسەرە عیراقیە نوسیویەتی:»لە كۆتایی حەفتاكاندا كە لە رادیۆی بەغدا كارم دەكرد، بەڕێوەبەری گشتی رادیۆ و تەلەفیزیۆن، داوای كۆبوونەوەیەكی فراوانی لە شاعیرەكان و گۆرانیبێژەكانی و هەموو ئەوانەی پەیوەندییان بە گۆرانییەوە هەبوو لە رەخنەگران و رۆژنامەوانان كرد كە تێیدا وەزیری رۆشنبیری ئەو دەمە ئامادەی بوو، لەپێناو تاوتوێكردنی واقیعی گۆرانی عیراقی. رەشەبای جەنگ لەسەر سنورەوە چاوەڕوانی هەڵكردن بوو لە هەلی گونجاودا».\nبە وتەی هەدیە حسێن، وەزیر لەو كۆبوونەوەیەدا رووی دەمی كردە نووسەرانی گۆرانی و لێپرسین: بۆچی لە گۆرانییەكاندا خەم هەڵدەمژن؟ ئایا شتێكی باش لە عیراقدا نییە، بۆچی گۆرانی بۆ ژیانی جوان و خۆری پڕشنگدار و دەستكەوتەكانی شۆڕش ناڵێن؟.\nئەو نووسەرە باس لە فەرمانی وەزیر دەكات بۆ پێكهێنانی لیژنەیەك لەپێناو جەردكردنی گۆرانییە كۆن و نوێیەكان، تا رێگە لە گۆرانی خەمبار بگیرێت.\n«لیژنەكە بە هیمەت و چالاكییەكی زۆرەوە دەستی بە كاركردن كرد، لە ئاكامدا بۆی دەركەوت، گەر هەموو گۆرانییە خەمبارەكان بسڕێتەوە، ئەوا مەكتەبەی رادیۆ هیچ گۆرانییەكی عیراقی تێدا نامێنێت، بۆیە پێویستی كرد گۆرانی نوێ بەرهەم بهێنرێت كە بانگەشە بۆ خۆشی و شادی بكات. بۆیە چەندان گۆرانی بەپەلە، رووكەش دەركەوتن كە خۆشەویستی و نەوتیان تێكەڵ بەیەك كردبوو، بەوپێیەی نەوت سامانی یەكەمی نیشتیمانە- سەفەری خۆشەویست بۆ بیابان..بۆیە رێگە لە جوانترین گۆرانی بەناوبانگترین گۆرانیبێژ گیرا»، هەدیە حسێن وادەڵێت.\nهەروەها باس لە كۆبوونەوەی وەزیر دەكات لەگەڵ لیژنەكە و هەندێك لە شاعیرەكان لەپێناو بەجێگەیاندنی ئەو «پڕۆسە نیشتمانییە گەورەیە»، لەو نێوەندەشدا یەكێك لە شاعیرە میللییەكان شیعرێكی نووسی و لەلایەن قەحتان عەتاری هونەرمەندەوە وترا كە سەرەتاكەی دەڵێت:»یقولون غنی بفرح وانە الهموم غنای بهیمە زرعونی و مشوا و عزوا علی المای».\nتا دوایین ئاخ و ئەندێشە لە گۆرانییەكەدا كە بواری بە لیژنەكە و وەزیر نەدا سەرقاڵی ئامادەكردنی گۆرانیی نیشتمانی و جۆشدانبن، بەو پێیەی وڵات كەوتە جەنگی هەشت ساڵە. پاشان چەند جەنگێكی تر بەرۆكی عیراقیان گرت.\nلە كتێبی (توێژینەوەیەك لە سروشتی گەلی عیراق)، دكتۆر عەلی وەردی باس لەم سەرگوزشتەیە دەكات لە لاپەڕەی 258: دەگێڕنەوە یەكێك لە خوێندكارە عیراقییەكان كە لە ویلایەتە یەكگرتووەكان خوێندویەتی، دەچێت بۆ سەردانی هاوڕێیەكی عیراقی لە وڵاتەكە، كاتێك دەگاتە شوێنی مەبەست دەبینێت هاوڕێكەی لە ماڵەوە نییە. بۆیە لەگەڵ ژنی خاوەن خانووەكەدا دادەنیشێت و قسەی لەگەڵ دەكات، ژنەكە وەسفی كرێچییەكەی دەكات و دەڵێت، لاوێكی باشە، بەڵام هەر لەگەڵ چوونە حەمام دەست دەكات بە گریان، بەڵام لەدواییدا روونبۆتەوە ئەو لاوە لە حەمامدا نەگریاوە وەك خانمە ئەمریكاییەكە پێیوابووە، بەڵكو ئەبوزیەكی عیراقی بە گۆرانییەوە وتووە.\nئەبوزیە بۆ ئەوانەی نازانن، شێوەیەكە لە شێوەكانی گۆرانی عیراقی كە پڕە لە ئازار و ئەندێشە و رەچەڵەكەكەی بۆ دانیشتوانی باشووری عیراق دەگەڕێتەوە.\nبەرلەمەش بە دەیان و بگرە بە سەدان ساڵ، مێژووی عیراق جگە لە زنجیرەیەك جەنگ و برسێتی و دەرد و پەتا و لافاوی وێرانكەر بەولاوە چی دی نەبووە، لەئێستاشدا كەناڵە ئاسمانییەكان لە پێشبڕكێدان لەگەڵ یەك بۆ نمایشكردن و خستنەڕووی ئەو ئاگركەوتنەوە و مەرگ و وێرانكاریانەی روودەدەن، لە پاش هەموو ئەمانەش بوار بۆ پرسیاری: بۆچی ئەم هەموو خەم و ئەندێشەیە لە گۆرانی عیراقیدا هەیە؟ نامینێت و شیاوترە وابەستەی رابردوو و واقیعی ئێستای عیراقییەكان بكرێت كە بەردەوام ژیانیان لە كێشە و تەنگژە و نەهامەتیدا بووە.


برايه‌كى ئه‌و كچه‌ى ڤيديۆى بڵاوكراوه‌ته‌وه بۆ كوردستان 24 ده‌دوێت\nKurdistan24 دهۆک |\nK24 – زاخۆ:\nتوندوتيژى دژى ژنان له زاخۆ له باره‌ى بڵاوكردنه‌وه‌ى هه‌واڵێكى كۆن و باسكردن له ڤيديۆيه‌كى كۆنى رووداوێكى كۆمه‌ڵايه‌تى هۆشدارى ده‌داته كه‌ناڵه‌كانى راگه‌ياندن و داواش ده‌كات له تۆڕه كۆمه‌ڵايه‌تييه‌كان بره‌و به‌و گرته‌يه نه‌درێت و راشيده‌گه‌يه‌نێت كه ئه‌نجامده‌رانى ئه‌و كاره سزا دراوون.\nله لێدوانێكى تايبه‌ت بۆ كوردستان 24، نه‌قيب شڤان ئيسماعيل به‌رپرسى نووسينگه‌ى به‌ره‌نگاربوونه‌وه‌ى توندوتيژى دژى ژنان له زاخۆ رايگه‌ياند، ئه‌و رووداوه له 20ى حوزه‌يرانى 2016 له زاخۆ روويداوه و له شه‌وى بوكێنيدا كه‌سێك گومانى له هاوسه‌ره‌كه‌ى بۆ درووستبووه و دواتر له به‌رده‌م كامێرادا توندوتيژى ده‌روونى دژى ئه‌و ژنه ئه‌نجامده‌دات.\nگوتيشى: دواى رۆژێك له بڵاوكردنه‌وه‌ى ئه‌و گرته ڤيديۆيه، به‌دواداچوون كراوه و تاوانباران ده‌ستگيركراوون و به گوێره‌ى مادده‌ى 2ى ياساى ژماره 6ى ساڵى 2008 به ناوى ياساى خراپ به‌كارهێنانى مۆبايل بۆ ماوه‌ى ساڵێك هه‌ريه‌ك له (ف.ص.ع) و (ع.ص.ى) له لايه‌ن دادگاوه حوكمدراوون و تا ئێستاش له زينداندان.\nله‌و باره‌يه‌وه (ح.م)، براى ژنه‌كه، تايبه‌ت به كوردستان 24 رايگه‌ياند، له رۆژى رووداوه‌كه‌وه تا ئێستا بارى ده‌روونى خوشكه‌كه‌م تێكچووه و داواشده‌كه‌م رێگرى بكرێت له دووباره بڵاوكردنه‌وه‌ى ئه‌و گرته ڤيديۆيه و تكا ده‌كه‌ين هيچ كه‌س و ده‌زگايه‌ك له باره‌يه‌وه قسه نه‌كات.\nهه‌روه‌ها گوتيشى: تا ئێستا خوشكه‌كه‌م به مافى ياسايى خۆى نه‌گه‌يشتووه و ره‌دى ئيعتبارى بۆ نه‌گه‌ڕێندراوه‌ته‌وه و مافى خوراوه.\nروونيشيكرده‌وه، نيگه‌رانين له‌و بڕياره‌ى دادگا و داواكارين سزاى توندى تاوانباران بدرێت.\nبه‌رپرسه‌كه‌ى توندوتيژى دژى ژنان له باره‌ى ئه‌و تۆمه‌تانه‌ى دراونه‌ته پاڵ ئه‌و ژنه ئاماژه‌ى بۆ ئه‌وه كرد، تا ئێستا هيچ به‌ڵگه‌يه‌ك نه‌خراوه‌ته‌ڕوو، كه تۆمه‌ته‌كان بسه‌لمێنن.\nئا: ئيسلام يوسف.


بۆ موجاهیده‌كانتان ناوێته‌وه؟\nله‌گه‌ڵ سه‌رهه‌ڵدانی داعش و ده‌ستكردنی به چالاكیی تیرۆریستی له سوریا و عیراق، ژماره‌یه‌كی زۆر ئیسلامیی توندڕه‌وی خاوه‌ن ره‌گه‌زنامه‌ی ئه‌وروپایی و ئه‌مریكایی وڵاته‌كانی خۆیان به‌جێهێشت و له وڵاتی كافرانه‌وه وه‌ك خۆیان به ئه‌وروپا ده‌ڵێن، هاتن بۆ وڵاتانی موسڵمانان بۆ جیهاد.\nبه‌پێی راپۆرته‌كانی هه‌واڵ و ده‌زگا هه‌واڵگرییه‌كان، زیاتر له حه‌وت هه‌زار داعشی ئه‌وروپایی و غه‌یره عه‌ره‌ب، هاتبوونه سوریا و عیراق و له‌نێو داعشیشدا له هه‌ره توندڕه‌وه‌كان بوون و به‌شێكی زۆریشیان پله‌دار و ده‌سه‌ڵاتدار بوون و تاوانی گه‌وره‌شیان ده‌رهه‌ق به هاووڵاتیانی عیراق و سوریاش ئه‌نجامداوه.\nئێستا و پاش ئه‌وه‌ی گوایه داعش وه‌ك هێزێكی كاریگه‌ر ته‌واو بووه‌و په‌رت و بڵاوبۆته‌وه، كه له راستیشدا وانییه، چونكه داعش هێشتا ئه‌و ئه‌ركه‌ی بۆی دروستبووه ماوه ته‌واوی بكات، ژماره‌یه‌كی زۆر له‌و داعشه بیانییانه ده‌ستگیركراون، یان خۆیان به‌ده‌سته‌وه داوه به تایبه‌تی له سوریا، جگه له‌وانه‌ی له شه‌ڕی چه‌ند مانگه‌ی باغۆزدا له سوریا به‌پێی رێكه‌وتن خۆیان ته‌سلیم به هێزه‌كانی ئه‌مریكاو هاوپه‌یمانه‌كانیان له‌و ناوچه‌یه كردو كه‌س نازانێت بۆ كوێیان بردن، ئێستا كێشه‌ی گه‌ڕانه‌وه‌یان هه‌یه بۆ وڵاته‌كانی خۆیان.\nزۆربه‌ی زۆری وڵاته ئه‌وروپاییه‌كان كه داعشیان له‌م ناوچه‌یه هه‌یه، ئاماده نین رۆڵه‌كانی خۆیان وه‌ربگرنه‌وه‌و ئێستا ئه‌وه بۆته كێشه‌یه‌كی گه‌وره بۆیان، ته‌نانه‌ت وڵاتێكی وه‌ك فه‌ره‌نسای لانكه‌ی دیموكراسی و ئازادییه‌كان له هه‌وڵی ئه‌وه‌دایه عیراق قایل بكات، داعشه فه‌رنساییه‌كان له عیراق دادگایی بكرێن و فه‌ره‌نسا پاره‌ی تێچووی زیندان و زیندانكردنه‌كه‌یان له ئه‌ستۆ بگرێت.\nجێی سه‌رنجه، هه‌موو ئه‌و داعشانه‌ی له ئه‌وروپاوه هاتن بۆ عیراق و سوریا به‌به‌رچاوی كامیراكانی چاودێریی فڕۆكه‌خانه‌كانه‌وه له وڵاتی خۆیانه‌وه هاتبوون و پاش ماوه‌یه‌كیش ده‌زگا هه‌واڵگرییه‌كانی ئه‌و وڵاتانه، به ئاشكرا باسیان له ژماره‌ی ئه‌وانه ده‌كرد. ئه‌وكات پێیان وابوو ئه‌و توندڕه‌وانه له كۆڵ ئه‌وروپا ده‌بنه‌وه‌و لێره ده‌كوژرێن، یان ده‌گیرێن، ئێستا كه ماون، نازانن چۆن چاره‌سه‌ری ئه‌و كێشه‌یه بكه‌ن.\nله یه‌كێك له حاڵه‌ته تراژیدییه‌كانی ئه‌م كێشه‌یه‌شدا رۆژی 7ی ئایار حه‌وت منداڵی دایك و باوكێكی داعشی سویدی ته‌سلیم به باپیره و داپیره‌یان كرانه‌وه له شاری هه‌ولێر، كه باوك و دایكیان له شه‌ڕی باغۆز له سوریا كوژرابوون. باوكی ئه‌و منداڵانه سویدییه و دایكیان به ره‌گه‌ز نه‌رویجییه و باوكه‌كه ناوی مایكل سكرامۆ یه‌و داواكاری گشتی سوید ئه‌و ناوه‌ی ئاشكراكردووه.\nله‌وه‌ش تراژیدیی تر ئه‌وه‌یه چوار له‌و منداڵانه له سوید له‌دایك بوون، واته موجاهیده‌كه‌ی باوكیان به‌به‌رچاوی حكومه‌تی سویدییه‌وه چوار منداڵی سویدی له‌گه‌ڵ خۆیدا هێناوه بۆ جیهاد، له كاتێكدا له سوید گرنگی له راده‌به‌ده‌ر به منداڵان ده‌درێت.


ئاڵۆزکردنی ڕه‌وشی ناوچه‌که له لایه‌ن ئه‌مریکاوه و زیانه ئابورییه‌کانی بۆ وڵاتانی دیکه - جام کوردی\nئاڵۆزکردنی ڕه‌وشی ناوچه‌که له لایه‌ن ئه‌مریکاوه و زیانه ئابورییه‌کانی بۆ وڵاتانی دیکه\nشاره‌زایه‌کی سیاسی و ئابوری ده‌ڵێت که ئاڵۆزییه‌کانی نێوان ئێران و ئه‌مریکا زیان به بۆرسه جیهانییه‌کان ده‌گه‌ێنێت و له لایه‌کی دیکه‌وه بۆ ئه‌ورووپا، ژاپۆن و زۆربه‌ی وڵاتانی دیکه وه‌ک کاره‌ساتێک ده‌بێت.\nبه پێی ڕاپۆرتی جام کوردی، شوبه‌یر ڕازوی شاره‌زای سیاسی و ئابوری له وتووێژی له گه‌ڵ که‌ناڵی RT ی ڕووسیا وتی: هه‌ر چه‌شنه شه‌ڕ و پێکدادانێکی سه‌ربازی له نێوان ئێران و ئه‌مریکا ده‌گاته به‌رزبوونه‌وه‌ی نرخی نه‌وت و داڕمانی بۆرسه جیهانییه‌کان که ئه‌مه‌ش هیچ کات له به‌رژه‌وه‌ندی ئه‌مریکادا نییه.\nناوبراو وتی: ئه‌مریکا له‌وه تێده‌گات که به‌رزبوونه‌وه‌ی نرخی نه‌وت کاریگه‌ری نه‌رێنیی له سه‌ر ئابوری جیهان به گشتی ده‌بێت.\nپاش ئه‌وه‌ی که فڕۆکه بێ فڕۆکه‌وانه ئه‌مریکییه‌که له سه‌ر ئاسمانی ئێران و له لایه‌ن هێزی ئاسمانی ئه‌م وڵاته‌وه خرایه خواره‌وه، نرخی نه‌وت گه‌یشته به‌رزترین ئاست له ماوه‌ی سێ هه‌فته‌ی ڕابردووی.\nڕازوی وتی: شه‌ڕ و پێکدادانی سه‌ربازی نێوان ئێران و ئه‌مریکا و ئه‌گه‌ری داخستنی گه‌روی هورمۆز له لایه‌ن ئێرانه‌وه ده‌توانێت کاره‌ساتی به دواوه بێت.\nئه‌م شاره‌زا ئابورییه به ئاماژه به تێپه‌ڕبوونی له سه‌دا 25 تا 40 نه‌وتی جیهان له‌م ڕێڕه‌وه گرنگه‌وه به درێژایی 29 کیلۆمه‌تر له نێوان ئێران و عۆمان وتی: له ڕووی ئابورییه‌وه ئه‌م پرسه کاریگه‌ری زۆر نه‌رێنیی له سه‌ر ئابوری جیهان ده‌بێت.\nبه وته‌ی ناوبراو، گه‌روی هورمۆز وه‌ک ڕێڕه‌وێکی گرنگ، کاریگه‌ریی زۆری له سه‌ر ئابوری جیهان هه‌یه.\nوتیشی: ئێمه هێشتا له کاریگه‌رییه‌کانی قه‌یرانی ئابوری ساڵی 2008 ی جیهان ڕزگار نه‌بووین که ئه‌گه‌ر ئه‌م قه‌یرانه‌ش به‌رۆکی بازاڕی نه‌وت بگرێته‌وه، کاریگه‌رییه‌کانی کاره‌ساتی به دواوه ده‌بێت. به بۆچوونی ژماره‌یه‌ک له شاره‌زایانی ئابوری، ئه‌گه‌ر قه‌یرانێک له ناوچه‌ی که‌نداوی فارس ڕوو بدات نرخی نه‌وت بۆ 150 تا 300 دۆلار له هه‌ر به‌رمیلێکدا به‌رز ده‌بێته‌وه.\nشوبه‌یر ڕازوی له درێژه‌دا وتی: ئه‌گه‌ر ئه‌مه‌ش ڕوو بدات، ئه‌وه‌ی که له بازاڕه جیهانییه‌کاندا ده‌بینرێت، داڕمانی بۆرسه و کێشه‌کانی دیکه‌یه که به‌رۆکی ئابوری جیهانی ده‌گرێته‌وه و به دڵنیاییه‌وه ده‌توانین بڵێین که ئه‌ورووپا له‌و پێگه‌یه‌دا نییه که به‌رگه‌ی ئه‌م به‌رزبوونه‌وه‌ی نرخی نه‌وت بگرێت.\nناوبراو وتی: به گشتی پێم وایه له ئه‌گه‌ری ئاڵۆزتربوونی ڕه‌وشی ناوچه‌که به پێی ئه‌وه‌ی که توندڕۆکانی واشنتن پلانی بۆ داده‌ڕێژن، بارودۆخه‌که بۆ وڵاتانی وه‌ک ژاپۆن، هیندستان و ئه‌ورووپا و زۆربه‌ی وڵاتانی دیکه‌ش وه‌ک کاره‌سات ده‌بێت.


پزیشکی دەرونی سەرنەکەوتنی کارەکانمان بۆ کەم خەوی دەگێڕێتەوە\nبه‌پێ ى تازه‌ترین لێكۆڵینه‌وه كه له به‌ریتانیا ئه‌نجام دراوه ، ده‌ركه‌وتووه ماوه‌ى خه‌وتن په‌یوه‌ندییه‌كى به‌هێزى هه‌یه به كه‌سانى بێ هیواوه ، هه‌رله‌به‌ر ئه‌مه‌ش ئه‌و كه‌سانه‌ى كه توشى خه‌وزڕان بوون زیاتر توشى نائومێدى و بێ هیواى ده‌بن له ژیانیاندا ، له‌وه‌شه‌وه بیركردنه‌وه‌یان "سلبیانه‌یه" بیركردنه‌وه‌ى خراپیان هه‌یه.\nباشتروایه ڕۆژانه "8" كاتژمێر بخه‌ویت ، تاوه‌كو بتوانیت به‌سه‌ر گرفته‌كانى ژیاندا سه‌ربكه‌ویت ، چونكه نه‌خه‌وتن یان كه‌م خه‌وى زیانى زۆرت پێ ده‌گه‌یه‌نێت ، له‌هه‌مووى كاریگه‌رتر توشى بێ هیوایى و نائومێدى و شكستى ژیانت ده‌كاته‌وه .\nهه‌ر بۆیه تووش بووانى خه‌وزڕان زیاتر توشى ئه‌م گرفتانه ده‌بنه‌وه ، باشتروایه زوو چاره‌سه‌ر وه‌ربگرن ، چونكه بێ هیواى له ژیاندا كاریگه‌رى زۆر خراپ دروست ده‌كات له‌سه‌ر ده‌روونى مرۆڤ و هۆكارێكى قوورسه بۆ فشارى ده‌روونى .\nهه‌ربۆیه بۆ هه‌موو كارێك بیركردنه‌وه‌ى خراپى هه‌یه و مرۆڤ توشى شكستى گه‌ووره ده‌كات.\n359 جار خوێندراوه‌ته‌وه\n1/13/2018 12:16:22 PM\nدوو خواردنه‌وه چاره‌سه‌رى سكچوون ده‌كات ...\nباشترین خۆراك بۆ ته‌مه‌نى هه‌رزه‌كارى\nشه‌ش ڕێگه‌ى ئاسان بۆ پاك ڕاگرتنى چێشتخانه\nکولەکەیەک به كێشى ئۆتۆمبێلێك به‌رهه‌م ده‌هێنرێت\nبەوێنە : بەهۆی نەخۆشی یەوە شێوەی ڕووخساری گۆڕا بۆ کەسێکی ترسناک\nبڕیارى لابردنی پاشه‌كه‌وتی موچه‌ی فه‌رمانبه‌ران جێبه‌جێ ده‌كرێت\nخانمان ئاره‌زووى ئه‌م پیاوانه ده‌كه‌ن\nتوركیا دیوارێك بۆ دابڕان له كورده‌كان دروست ده‌كات\nله‌باره‌ی گرانبونی نرخی ئارده‌وه هاوڵاتیان ئاگادار ده‌كرێنه‌وه\nسعودیە دانی نا بەوەی جەمال خاشقجی له‌كوێ كوژراوه\nدۆلار به‌رز بۆوه\nكاریگه‌رى و زیانه‌كانى ئه‌و نوشتانه‌ى فاڵچچه‌كان دروستى ده‌كه‌ن.\nخاشقچی لەنێو كونسوڵخانەكە سعودیه لەشاری ئیستەنبۆڵ كوژراوە


سه‌رۆک ئۆباما: شکستهێنان له گه‌یشتن به ڕێکه‌وتنی قه‌رز کارێکه لێبووردنی نییه\nی مانگی حه‌وت ٣٠, ٢٠١١\nسه‌رۆکی وڵاته یه‌کگرتووه‌کانی ئه‌مه‌ریکا باراک ئۆباما داوای له کۆمارییه‌کان و دیموکراته‌کانی کۆنگرێس کرد ڕه‌زامه‌ندی بده‌ن له‌سه‌ر به‌رزکردنه‌وه‌ی ئاستی قه‌رز ، له کاتێکدا ئه‌و وڵاته له هه‌ڕه‌شه‌ی هه‌بوونی که‌موکوڕی له هه‌فته‌ی داهاتوودا نزیک ده‌بێته‌وه.\nله وتاری هه‌فتانه‌یدا ئه‌مرۆ شه‌ممه سه‌رۆک ئۆباما گوتی ده‌بێت هه‌ردوولا بگه‌ن به چاره‌سه‌رێكی مامناوه‌ند به‌ر له دوواکات که ڕۆژی 3 شه‌ممه‌ی داهاتووه ، به جۆرێک وڵاته یه‌کگرتووه‌کانی ئه‌مه‌ریکا بتوانێت ئه‌وقه‌رزانه‌ی له سه‌ریه‌تی له کاتی خۆیدا بیداته‌وه.\nگوتیشی لایه‌نه‌کان له گرفته‌که‌دا ئه‌وه‌نده له یه‌كه‌وه دوور نین و ئاکامی شکست هێنان له ڕێککه‌وتنێک بێ پاساو ده‌بێت.\nڕۆژی هه‌ینی کۆنگرێس که دیموکراته‌کان کۆنترۆڵی ده‌که‌ن ڕێگایان له پلانێک گرت بۆ به‌رزکردنه‌وه‌ی ئاستی قه‌رز بۆ 14 ترلێۆن و 3 ملیار دۆلار.\nئه‌نجوومه‌نی نوێنه‌ران ڕه‌زامه‌ندیدا له سه‌ر پرۆژه یاسایه‌ک که چه‌ند کاتژمێرێک له لایان جان به‌ینه‌ر پێشنیار کرابوو.\nسه‌رۆک ئۆباما ده‌ڵێت پلانه‌که‌ی به‌ینه‌ر بۆ جارێکی دیکه ئابووری ده‌خاته‌وه ژێر سیاسه‌تی واشنتۆن له ڕیگای ناچارکردنی وڵات به که‌مکردنه‌وه‌ی ماوه‌ی قه‌یرانی قه‌رزه‌کان بۆ چه‌ند مانگێک.\nپێشنیاره‌که داوای زیادکردنی ده‌ستبه‌جێی ئاستی قه‌رزکردنی وڵاته یه‌کگرتووه‌کانی ئه‌مه‌ریکا بۆ 900 ملیار دۆلار ده‌کات ، له‌به‌رامبه‌ردا زیاتر له 900 ملیار دۆلار له خه‌رجی له 10 ساڵی داهاتوودا که‌م ده‌کاته‌وه .\nئه‌مه ده‌بێته به‌رزکردنه‌وه‌ی ئاستی قه‌رز بۆ جارێکی دیکه له سه‌ره‌تای ساڵی داهاتوودا ، ئه‌گه‌ر واشنتۆن بتوانێت کار به که‌مکردنه‌وه‌ی خه‌رجکردنی زیاتر بکات.\nله ووتاری هه‌فتانه‌ی ڕۆژی شه‌ممه‌ی کۆمارییه‌کاندا سیناتۆر جان کێل گوتی کۆمارییه‌کان باوه‌ڕێکی یه‌کگرتوویان هه‌یه که به‌رزکردنه‌وه‌ی ئاستی قه‌رز بێ که‌مکردنه‌وه‌ی خه‌رجی کارێکه به‌رپرسیاریتی تێدا نییه.\nڕێبه‌رانی دیموکراته‌کان له کۆنگرس داوایان له یاسادانه‌رانی کۆمارییه‌کان کرد پشتیوانی پلانه‌که‌ی سه‌رۆکی زۆرینه‌ی کۆنگرس هاری ریدس بکه‌ن ، بۆ که‌مکردنه‌وه‌ی خه‌رجی حکومه‌ت به بڕی 2 ترلیۆن و 500 ملیار دۆلار ، هه‌روه‌ها به‌رزکردندوه‌ی ئاستی یاسایی بۆ ئه‌وه‌نده‌ی قه‌رزکردن که توانای هه‌بێت کاره‌کانی حکومه‌ت تا کۆتایی ساڵی 2012 به‌ڕێوه به‌رێت.


شاره‌داریا هه‌ولێرێ ده‌ما ته‌مام بونا جاده‌یا 150ی مه‌تری راگه‌هاند - پرس بادینی\nHome سڵایدشۆو كوردستان هەواڵ شاره‌داریا هه‌ولێرێ ده‌ما ته‌مام بونا جاده‌یا 150ی مه‌تری راگه‌هاند\nشاره‌داریا هه‌ولێرێ ده‌ما ته‌مام بونا جاده‌یا 150ی مه‌تری راگه‌هاند\nپرس میدیا 10:42:00 AM سڵایدشۆو, كوردستان, هەواڵ,\nسه‌روكایه‌تیا شاره‌داریا هه‌ولێرێ راگه‌هاند "داویا ئه‌ڤێ سالێ به‌شێ ئێكێ ژ جاده‌یا 150ی مه‌تری ل به‌ر هه‌ولاتیان وێ وه‌ره ڤه‌كرن".\nسه‌روكایه‌تیا شاره‌داریا پارێزگه‌ها هه‌ولێرێ ئه‌ڤروو دووشه‌مبی 13ی ته‌موزا 2020 د راگه‌هاندنه‌كێ دا ئاماژه ب وێ یه‌كێ كر "كاركرن د پروژێ جاده‌یا 150ی مه‌تریا هه‌ولێرێدا به‌رده‌وامه و تا نها 73% یا كاركرنێ ته‌مامبویه، هه‌روه‌سا دوماهیكا ئه‌ڤ ساله به‌شێ ئێكێ وێ د روویێ هه‌ولاتیان دا وه‌ره ڤه‌كرن.\nئاماژه ب وی یه‌كێ ژی كریه "به‌شێ ئێكێ ژ جادێ كوژمێ 140 ملون دولار بو هاتنه خه‌رجكرن، درێژیا به‌شێ ئێكێ ژ هه‌مان جاده 9 كلیومه‌تره و هه‌مو پروژه ژ شه‌ش ئه‌نده‌رپاس و هه‌شت ئوڤه‌رپاس و پرێن ده‌ربازبونێ پێكهاتیه".\nBy پرس میدیا at 10:42:00 AM


September 8, 2018 - 3:33 PM کۆدی هه واڵ : 908533 سه ر چاوه : ckb.abna24 Link:\nلەگەڵ هێرشی خۆپیشاندەران دا لە شاری بەسرە بۆ سەر مقەرە حیزبیەکان و فەرمانگەکانی حکومەت هەندێک کەس هێرشیان کردە سەر کونسوڵگەری ئێران و سوتاندیان ، لێپرسراوانی هەماهەنگی خۆپیشاندانەکان لە بەسرەدا دوای ئەوەی ڕایانگەیاند و بەرائەتی خۆیانیان ڕاگەیاند لەوکارەی کە کراوە ،هەروەها ڕایانگەیاند کە ئەوەکاری بەعسیە کۆنەکان و هەستە خەوتوەکانی داعش بووە و هەندێکیش لە خەڵکی خرابکار و خەڵکی ساویلکەش لەوکارەدا یارمەتیان داون ، وە ڕێڕەوی خۆپیشاندانی ئارامی خەڵکی بەسرەیان گۆڕیوە ،\nلێپرسراوانی هەماهەنگی خۆپیشاندانەکانی بەسرە شەوی هەینی لە ڕاگەیەنراوێکیاندا ڕایانگەیاند کە ئەوان بەهیچ شێوەیەک لەبەرنامەیاندا نەبووە دەست درێژی بکەنە سەر کونسوڵگەریەکان بەتایبەتی سەرکونسوڵگەری جمهوری ئیسلامی ئێران وە لەبەر ئەو کارە ناشایستەی کەکراوە بڕیاریانداوە ڕۆژی شەممە نەڕژێنە شەقامەکانەوە\nوەهەر لەوڕاگەیەنراوەدا هاتوە داوا لە هێزە ئەمنیەکان دەکەن لەبری گرتنی خۆپیشاندەرانی خۆپیشاندانە ئارامەکاندا لەو ئارامشە یەک ڕۆژەی کە کەسێک ناڕژێتە شەقامەکانەوە سود وەرگرن و ئەو تاوانکارانەی ئەوتاوانەیان ئەنجام داوە دەسگیریان بکەن .\nابو ئەحمەد بەسری لەگەڵ هەواڵنیری کوردستان تایمز بەتەلەفۆن ڕاێگەیاندوە ئێمە وەکو خەڵکی بەسرە بە سوننی و شیعەمانەوە کونسوڵگەری جمهوری ئیسلامی ئێران بە شوێنێکی پیرۆز دەزانین و هەرگیز ئەو هەڵەیەمان بۆ ڕاست ناکرێتەوە ، چونکە ئێمە وەکو میلەتی عێراق خۆمان بە قەرزاری ئێران دەزانین بو پشتیوانیەکانی لە میلەتی عێراق لە جەنگی تیرۆرو داعش دا .\nبەڵام بۆ ئەوەی بۆ هەموو دنیای بسەلمێنین کە خەڵکی بەسرە نەبوون کونسوڵگەری جمهوری ئیسلامیان سوتاند سەرانی هەماهەنکردن و بەرنامە داڕێژەرانی خۆپیشادانەکان بڕیاریان داوە یەک ڕۆژ نەڕژێینە سەر شەقامەکان بۆ ئەوەی هێزە ئەمنیەکان بتوانن ئەو گیرەشێوێنە داعشیانە بدۆزنەوە و ڕەوانەی دادگایان بکەن .\nهەروها ئەبو ئەحمەد بەسری ڕایگەیاند کە ئەوان دەزانن داعش لە سەر تۆڕەکۆمەڵایەتیەکان دا ڕایگەیادوە کە ئەوەکاری ئەوان بووە و هەندێک وێنەی تابەتیشیان لەوجێگەەدا گرتوە و بڵاویانکردۆتەوە ، و لێپرسراویەتی خۆیانیان لەو سوتاندنە ڕاگەیاندوە .\nوە داواکاریەکی ئاڕاستەی هەموو بیانیەکانی بەسرەکردوەو دەڵێت : هیچ پێویست بە ترس ناکات خەڵکی بەسرە ئەوەندە ڕۆشنبیرن کە دەست بۆ میوانەکانیان نەبەن وەلە ڕۆژانی داهاتودا ڕێگە بە گێرەشێوان نادەن لەوکارانە دوبارەبکەنەوە . ئەبو ئەحمد بەسری حەزی نەکردوە لەوە زیاتر بناسرێت و لەبارەی خۆیەوە زانیاری زیاتر بڵاو بکەینەوە